ועדת הפנים והגנת הסביבה, כנסת 19, פרוטוקול מספר 276, 2014-05-14 09:00

מירי רגב: בוקר טוב לכולם, שלום לכל חברי הכנסת, שלום לכבוד השר לביטחון הפנים, ידידי.

מירי רגב: השבוע אנחנו מציינים את שבוע האלימות במגזרים השונים.

מירי רגב: נערך אתמול כנס, אני מבינה, בין-לאומי ראשון בראשותך, בהובלת משרדך, והבנתי שהיה כנס מאוד מאוד רציני וענייני, ויישר כוח על כך.

מירי רגב: שלום גם למנכ"ל ולכל אנשי המשרד לביטחון הפנים.

מירי רגב: תראו, זה לא סוד, הוועדה הזאת דנה מספר פעמים בדיונים בסוגיית האלימות.

מירי רגב: ולא פעם אמרנו שהאלימות במדינת ישראל היא רעה חולה וארגוני הפשע הרימות את הראש.

מירי רגב: הרימו את הראש ואנחנו צריכים להחזיר אותם למקומם.

מירי רגב: וצריך לטפל בהם באותם כלים, שבזמנו דיבר גם ראש הממשלה וגם כבוד השר, בסוגיית האלימות והפשע, ואמרתם: נטפל בארגוני הפשע כמו שמטפלים בארגוני הטרור.

מירי רגב: וכשמטפלים בארגוני הטרור ומסכלים את ארגוני הטרור פוגעים בתשתיות הכלכליות שלהם.

מירי רגב: וצריך פה להתיש את ארגוני הטרור בתשתיות הכלכליות שלהם, באותם הלבנת כספים, באותם קיוסקים שהם פותחים ומאפיות שהם פותחים.

מירי רגב: באותם מקומות ששם הם עושים את הכסף שלהם, שם צריך לפגוע בהם.

מירי רגב: אבל האלימות לא רק מתחילה ומסתיימת בארגוני הפשע.

מירי רגב: היא גם בבתי-הספר, היא גם ברחוב, היא גם בכבישים, היא גם כלפי נשים.

מירי רגב: ומדד האלימות, שהולך להציג את זה כאן היום השר, גם אם הוא לא כל כך מחמיא, זה מראה שהשר לא מסתיר דבר.

מירי רגב: ואת זה אמרתי כבר בעבר.

מירי רגב: השר, יש לך את האומץ הציבורי, גם אם הדברים קשורים למשרדך, לבוא ולהגיד אותם כפי שהם.

מירי רגב: אתה לא מתחבא, לא מאחורי אנשים כאלה ואחרים ולא מאחורי נוסחאות וסיסמאות כאלה ואחרות.

מירי רגב: וזה בעיני מראה על שר שרוצה לפתור את הבעיה.

מירי רגב: הוא לא מחביא את הדברים, הוא אומר: זאת הבעיה שלנו ואנחנו נטפל בה.

מירי רגב: חלק מהדברים יושבים במשטרה וחלק מהדברים יושבים בגופי האכיפה.

מירי רגב: וצריך להיות כאן מערך שלם שמטפל בסוגיה של אלימות בחברה הישראלית על כל המגזרים שלה, על כל ההיבטים שלה ובכל הגילאים שלה.

מירי רגב: ובעניין הזה נשמע גם את הסקירה שלך וגם את ההמלצות מן הסתם שאתה תמליץ לוועדה ולממשלה כדי לטפל בנושאים אלה.

מירי רגב: עם זאת, אני רוצה לנצל את ההגעה שלך לכאן היום, ואני מתארת לעצמי שגם חברי הכנסת ירצו להעלות נושאים מסוימים.

זבולון כלפה: יש פה הרבה נושאים.

מירי רגב: ואנצל את הבמה הזאת לדבר על שלושה נושאים שהם פשוט על הפרק.

מירי רגב: אחד, אנחנו לקראת ההילולה של ר' שמעון בר יוחאי, אחת ההילולות שמביאים כמויות אנשים, באמת מספרים שאנחנו לא מכירים להילולה.

מירי רגב: אני יודעת, ואמרתי את גם לראש הממשלה, שמבחינת המדינה אין גורם אחד אחראי לסוגיית ההילולה.

מירי רגב: ובעניין הזה נטפל, הקמתי ועדת משנה.

מירי רגב: נטפל בעניין הזה, כי זה לא ראוי ולא נכון.

מירי רגב: ואני יודעת שהמשטרה עושה מאמצים אדירים כדי לגרום לכך שהתנועה וההגעה של האנשים תהיה נוחה, תהיה יעילה ותהיה גם בטוחה.

מירי רגב: היו שני נושאים שעלו בישיבות שלנו, פתרנו את זה, ואני רוצה להודות לכם על זה.

מירי רגב: דבר ראשון זה האוטובוסים הפרטיים שמגיעים מירושלים, בית-שמש, מרחבי הארץ השונים, שביקשנו שיעלו ישירות להר.

מירי רגב: הסיכום שלנו היה שעל-פי הערכת מצב, אם אכן זה יהיה אפשרי, החפ"ק המשטרתי יאפשר עלייה של אוטובוסים פרטיים ממקום הגעתם אל ההר.

מירי רגב: הדבר השני היה לאפשר ולהכשיר חניונים מסוימים, שמשם יהיו "שאטלים" לכיוון ההר.

מירי רגב: סגרנו את שלוש הערים, חבר הכנסת דוד אזולאי, כפי שגם אמרת בישיבה, טבריה, כרמיאל וצפת.

מירי רגב: חניונים – חנין האר"י, חניון המכולות ועוד חניון אחד בטבריה, שהמשטרה לשם תפנה את הרכבים הפרטיים ומשם הם יעלו להר.

מירי רגב: נכון שהמשטרה מפרסמת שאין לה רצון שיגיעו עם רכבים פרטיים, ובצדק, כדי לא לסגור את התנועה.

מירי רגב: אבל עם זאת, מי שכן יגיע, יהיה לנו פתרון לזה, והם לא יצטרכו לחפש ב-02:00 בבוקר איך להגיע ל"אגד" ומ"אגד" ל"שאטל" שמגיע להר.

מירי רגב: ועל זה אני רוצה להודות לך ולאנשי המשטרה שהגיעו לדיון.

מירי רגב: הנושא השני שאני מקווה, אנחנו לקראת יום ירושלים.

מירי רגב: אני יודעת שאתם עושים מאמצים גדולים מאוד לאפשר לכל אזרחי מדינת ישראל לבוא, להצדיע ולחגוג את יום ירושלים.

מירי רגב: אנחנו גם בכנסת מציינים את היום הזה, וגם הממשלה מציינת את האירוע הזה בהיבטים שונים.

מירי רגב: הייתה פנייה, שאת מצעד הדגלים שעושים בירושלים נעביר גם דרך שער האריות ושער הפרחים.

מירי רגב: אני יודעת שאי-אפשר להעביר שם 50,000 איש, אני יודעת שזה יפריע למרקם החיים המוסלמי.

נחמן שי: זה גם גרם לפרובוקציות בעבר.

מירי רגב: בסדר, שנייה.

זבולון כלפה: גם בעבר היה מקובל לעשות את זה.

מירי רגב: בעבר זה היה, דרך אגב.

זבולון כלפה: נכון.

מירי רגב: בעבר זה היה, והשרים נתנו לזה יד והמשטרה.

נחמן שי: היו פרובוקציות קשות מאוד.

מירי רגב: אבל אני לא רוצה, אני מקבלת את עמדתו של קובי, הנציג הבכיר שהגיע מהמשטרה.

מירי רגב: עם זאת, הוא אמר שהוא יבדוק את האופציה שתהיה נציגות סמלית בגלל החשיבות של שני השערים האלה - -

זבולון כלפה: 1,000 בכל שער.

מירי רגב: - - בריבונות של העיר, שבין 500 ל-1,000 בכל שער.

מירי רגב: שעליהם תהיה כמובן אבטחה וכל מה שזה אומר, כדי שיעברו דרך שער האריות ושער הפרחים.

מירי רגב: אני חושבת שזה ראוי, שזה נכון, ולא יכול להיות שדווקא אנחנו ביום ירושלים נמנע את המצעד היפה הזה, שכל השנים זה עבר שם, ובשנים האחרונות החליטו למנוע את זה.

מירי רגב: והדבר האחרון, לפני שנעבור לסקירתך, וכמובן נשמע את חברי הכנסת, זה סוגיית הר-הבית, שהיא לא זרה לך.

מירי רגב: מיניתי ועדה, ובכוונה לא מיניתי, יסלח לי פה ידידי פייגלין, לא מיניתי את פייגלין להיות חלק מהוועדה, שלא יגידו שפייגלין הוא המסית והפרובוקטור בעניין הר-הבית.

מירי רגב: מיניתי אנשים שאיך אומרים, הם אנשים שאף אחד לא יכול לבוא ולהגיד שהם הולכים לכיוון מסוים.

מירי רגב: את דוד, שאתה מכיר, את נחמן שי שאתה מכיר ואת זבולון, שיציגו את הממצאים שלהם בעזרת השם בעוד שבועיים.

מירי רגב: דבר אחד ברור: כשההר נסגר ליהודים בגלל התפרעות, לא יכול להיות שהוא לא נסגר גם למוסלמים.

מירי רגב: אחרת אין לנו דרך להסביר, גם למוסלמים וגם ליהודים, שאלימות לא תשיג דבר.

מירי רגב: לא יכול להיות שהמוסלמים משיגים את עמדתם ואת רצונם בזה שהם מתפרעים, וסוגרים את ההר ליהודים.

מירי רגב: זאת החלטת שר, השר, זו לא החלטה של שום דבר אחר.

מירי רגב: כי ממשלת ישראל החליטה ששלוש שעות ביום יהודים יעלו להר-הבית, לא מדברת על תפילה, עזוב עכשיו את התפילה.

מירי רגב: השלוש שעות האלה לא קורות.

מירי רגב: למה?

מירי רגב: כי כשיש התפרעות סוגרים את ההר.

מירי רגב: איך אמר לי פעם אחד ממפקדי המשטרה בדימוס?

מירי רגב: אנחנו כל שלוש שנים מתחלפים, אנחנו רוצים שלא יקרה שום דבר בקדנציה שלנו, הוואקף נשאר שם כל החיים.

מירי רגב: אבל אנחנו לא יכולים לקבוע היבטים ערכיים, מוסריים, על-פי תחלופה של אנשי משטרה.

מירי רגב: יש כאן מדיניות של ממשלה, יש כאן מדיניות של שר הגון וישר.

מירי רגב: שלוש שעות ביום יהודים יכולים לעלות להר-הבית.

מירי רגב: ואם תהיה שם התפרעות - - -

נחמן שי: אבל אמרת שיש ועדת משנה, אז תני לנו קודם להגיש את המסקנות, לפני שאת קובעת עמדה.

מירי רגב: שנייה, ואם יש התפרעות, ההר צריך להיסגר לכולם.

זבולון כלפה: הכול מתואם פה.

משה זלמן פייגלין: היית שם בפסח?

משה זלמן פייגלין: אתה חבר בוועדה, לא? לא ראית מה שהיה שם בפסח?

נחמן שי: ראיתי.

מירי רגב: אלה דברים שרציתי להגיד לפני הסקירה שלך.

מירי רגב: כבוד השר, בבקשה.

משה זלמן פייגלין: צריך שתבוא, תדווח על מה היה?

משה זלמן פייגלין: כל עם ישראל ראה מה היה.

<השר לביטחון הפנים יצחק אהרונוביץ: טוב, בוקר טוב ליושבת-ראש הוועדה, בוקר טוב לחברי הכנסת, חברי, כמובן לאנשי המשרד מהמנכ"ל וכל הצוות שהגיע, וישנה פה גם נציגות שהגיעה מהערים, מפרויקטים שאנחנו מנהלים במשרד, הם נמצאים בשורה הראשונה ובשורה השנייה, מהצפון ועד הדרום, שאני מלווה אותם, וכמובן הרב יחיאל אקשטיין שנמצא אתנו גם פה שהוא מאוד עוזר לאחד הפרויקטים או חלק מהפרויקטים אצלנו במשרד.

נחמן שי: הוא תמיד נמצא במקומות החשובים.

<השר לביטחון הפנים יצחק אהרונוביץ: כן.

<השר לביטחון הפנים יצחק אהרונוביץ: למעשה התחלנו והעלינו השבוע באמת את הנושא של האלימות שקיימת בחברה, ואמרנו: די לאלימות.

<השר לביטחון הפנים יצחק אהרונוביץ: והתחלנו עם תערוכה של תמונות פה בכנסת, עברנו לוועדות.

<השר לביטחון הפנים יצחק אהרונוביץ: לאחר מכן דיברתי, גם ביום שני, אדבר גם היום בפניכם, בוועדת הפנים.

<השר לביטחון הפנים יצחק אהרונוביץ: אתמול היה יום באמת אחד הימים המוצלחים, הכנס הוא כנס רציני מאוד, שעמלו עליו הרבה חודשים אנשי המשרד, מהמנכ"ל וכל הצוות.

<השר לביטחון הפנים יצחק אהרונוביץ: ואני אומר לכם: באמת אני בעצמי הופתעתי לטובה.

<השר לביטחון הפנים יצחק אהרונוביץ: עם כל ההכנות, והייתי שותף להכנות, אבל מגיעה מילה טובה לאנשי המשרד שעמלו, ואני גם מקבל פידבקים מאוד מאוד טובים מאנשים שנטלו חלק שם.

<השר לביטחון הפנים יצחק אהרונוביץ: זה היה באמת כנס בין-לאומי, והיה חשוב לשמוע גם מבחוץ וגם מבפנים.

<השר לביטחון הפנים יצחק אהרונוביץ: והיום אנחנו פה, גם בוועדת הפנים וגם ביתר הוועדות.

<השר לביטחון הפנים יצחק אהרונוביץ: אני מנצל, גברתי, להגיד מילת תודה והערכה לך באופן אישי על כל מה שאת עושה ועל כל מה שאת למעשה מלווה את המשרד לביטחון הפנים.

<השר לביטחון הפנים יצחק אהרונוביץ: אני חושב שזה מתפקידך, מתפקידי הוועדה, אבל אני מרגיש חובה נעימה להגיד את הדברים.

<השר לביטחון הפנים יצחק אהרונוביץ: גם כשיש ויכוחים וגם כשיש הסכמות או אין הסכמות, אנחנו בסוף מגיעים לעמק השווה ומוצאים את הפתרונות בצורה באמת מובנת.

<השר לביטחון הפנים יצחק אהרונוביץ: ואת מבינה את הקשיים שאני נמצא, המשטרה נמצאת, יתר המשרדים, אבל בסוף אנחנו מגיעים להסכמות, וזה חשוב בדיאלוג ובפיקוח של הוועדה אחרי עבודת המשרד.

נחמן שי: המצב חמור אם אתה נותן מחמאות.

<השר לביטחון הפנים יצחק אהרונוביץ: לא, מה שמגיע, אני נותן.

מירי רגב: נחמן, לא השתחררת מעבודתך כדובר צה"ל לדעת לפרגן.

נחמן שי: אנחנו גם מעריכים את עבודתה של היושב-ראש האמת.

<השר לביטחון הפנים יצחק אהרונוביץ: טוב, הנושא של האלימות.

<השר לביטחון הפנים יצחק אהרונוביץ: אני רוצה בכמה מסרים לחזור על הדברים.

<השר לביטחון הפנים יצחק אהרונוביץ: האלימות והפשיעה, על כל גווניה, זה מהווה מבחינתי איום על יסודותיה של החברה.

<השר לביטחון הפנים יצחק אהרונוביץ: זו לא אמירה סתם כך, זו אמירה חזקה, ואנחנו מרגישים אותה ואומרים אותה, והביטחון האישי הוא מבחינתי הדבר המרכזי ששמתי אותו בסדר העדיפות הגבוה במשרד מיום כניסתי, ואני כבר מתחיל את השנה החמישית.

<השר לביטחון הפנים יצחק אהרונוביץ: אני אומר לכם שבדברים האלה הנושא של הביטחון האישי, ואחר כך נדבר קצת על המחקר ועל הדוח ועל כל מה שקשור, אני חושב שאילולא היינו עושים מה שאנחנו עושים במשרד, אני לא יודע איפה היינו.

<השר לביטחון הפנים יצחק אהרונוביץ: כלומר יש לנו עוד הרבה מה לעשות.

<השר לביטחון הפנים יצחק אהרונוביץ: האלימות קיימת בכל מקום, מירי כבר אמרה, בכבישים, במועדונים, בבתי-ספר, במשפחה, בכל מקום מוצאים את האלימות.

<השר לביטחון הפנים יצחק אהרונוביץ: האלימות קיימת וצריך להילחם בה.

<השר לביטחון הפנים יצחק אהרונוביץ: כשאני אומר צריכים להילחם זה לא המשרד לביטחון הפנים וזה לא המשטרה לבד.

<השר לביטחון הפנים יצחק אהרונוביץ: כי תמיד אומרים: יש משטרה – נכון, מתפקידי המשטרה – נכון, אבל יש עוד הרבה גורמים שצריכים להתעסק.

<השר לביטחון הפנים יצחק אהרונוביץ: תמיד אמרתי: מה קורה במשפחה?

<השר לביטחון הפנים יצחק אהרונוביץ: מה בקורה בסביבה?

<השר לביטחון הפנים יצחק אהרונוביץ: השלטון המקומי, יתר המשרדים – הרווחה, הבריאות, החינוך, יש הרבה גורמים נוספים.

<השר לביטחון הפנים יצחק אהרונוביץ: בסוף כשאין ברירה המשטרה מתערבת.

<השר לביטחון הפנים יצחק אהרונוביץ: ואחר כך מערכת השפיטה, בית-המשפט וכל מה שקשור.

<השר לביטחון הפנים יצחק אהרונוביץ: אבל צריך למנוע את הדברים האלה, וזה כל הנושא של המניעה לפני שהתערבות המשטרה היא חשובה לנו.

<השר לביטחון הפנים יצחק אהרונוביץ: והרבה פעמים אנחנו נאלצים למעשה להגיע לחלק האחרון לפני שמוצו יתר הדברים.

<השר לביטחון הפנים יצחק אהרונוביץ: אני אמרתי, שמאחר שהכרנו שיש איומים מבפנים ולא רק איומים מבחוץ, איומים מבחוץ נאמרים ואומרים ומדברים על זה, אני אומר:

<השר לביטחון הפנים יצחק אהרונוביץ: גם האיומים מבפנים חייבים לומר אותם, וצריך להילחם.

<השר לביטחון הפנים יצחק אהרונוביץ: אמרתי ואני אומר את זה גם לחברי הוועדה: בשנים האחרונות קיבלנו תוספת של תקציב, קיבלנו תוספת של תקנים גם למשטרה, גם למשרד, גם לכיבוי אש, גם ליתר הדברים.

מירי רגב: אתם נערכים עכשיו גם לתקציב 2015, אז אנחנו נצטרך לעזור לכם בעניין הזה.

<השר לביטחון הפנים יצחק אהרונוביץ: כן, עכשיו אנחנו נערכים ל-2015.

נחמן שי: אם אפשר, באיזה סדר גודל התוספת?

<השר לביטחון הפנים יצחק אהרונוביץ: תראה, אנחנו מדברים, המנכ"ל פה נמצא, אני לא רוצה לזרוק מספרים באוויר, אבל קיבלנו מאות מיליונים של תופסת.

<השר לביטחון הפנים יצחק אהרונוביץ: ואגיד בעיקר איפה שמתי אותם, ב"באלקים" אני מדבר.

<השר לביטחון הפנים יצחק אהרונוביץ: המגזר הערבי הטריד אותי מיום כניסתי לתפקיד, לא היה שמה חוק, לא היה שמה סדר, לא היה שם מורא מפני החוק.

<השר לביטחון הפנים יצחק אהרונוביץ: והיו שם באמת תאים או אזורים שאפילו ניידת לא נכנסה לשם, לא תנועה ולא סיור, מכל מיני סיבות.

<השר לביטחון הפנים יצחק אהרונוביץ: היום זה לא קיים.

<השר לביטחון הפנים יצחק אהרונוביץ: הקמתי אורגנים שלמים שמטפלים באזור ואדי ערה, באזור נצרת, באזור כרמיאל, באזור שפרעם, באזור הדרום, ברהט ובאזור.

<השר לביטחון הפנים יצחק אהרונוביץ: זה כוח אדם של מאות תקנים.

<השר לביטחון הפנים יצחק אהרונוביץ: היום נכנסים כוחות משימה, חוק וסדר.

<השר לביטחון הפנים יצחק אהרונוביץ: נושא של חיפושי נשק, יריות, כל מה שאתם רוצים, פעילות אינטנסיבית, ובנוסף לתחנה ולמחוז ולימ"רים ולכול.

<השר לביטחון הפנים יצחק אהרונוביץ: כוחות המשימה האלה, נמשיך גם ב2015, 2016, אמרתי את זה לאוצר, אמרתי את זה לראש הממשלה.

<השר לביטחון הפנים יצחק אהרונוביץ: חייבים באמת שיהיה שמה שלטון חוק, כמו שצריך, כמו בכל מקום אחר.

<השר לביטחון הפנים יצחק אהרונוביץ: עכשיו, זה לא מול או נגד פרנסי העיר, הם מבקשים את זה, הם פונים: תכניסו, תתנו.

<השר לביטחון הפנים יצחק אהרונוביץ: הייתי באום-אלפחם השבוע.

<השר לביטחון הפנים יצחק אהרונוביץ: מבקשים יותר פעילות, מבקשים תחנה בתוך אום-אלפחם, מבקשים שוטרים בפנים, מבקשים שיטור עירוני בפנים.

<השר לביטחון הפנים יצחק אהרונוביץ: זה לא היה פעם.

<השר לביטחון הפנים יצחק אהרונוביץ: פעם הרי היו מדברים על תחנה, היו שורפים את התחנה, ואני בא כאיש משטרה ודוד צור יספר לכם.

<השר לביטחון הפנים יצחק אהרונוביץ: זה לא היה פעם.

<השר לביטחון הפנים יצחק אהרונוביץ: היום פרנסי העיר, מועצת העיר או הכפרים מבקשים יותר בולטות, נוכחות.

<השר לביטחון הפנים יצחק אהרונוביץ: זה כוח של מאות תקנים שמתי שם ונמשיך לשים.

<השר לביטחון הפנים יצחק אהרונוביץ: הכוח הנוסף ששמנו זה בשיטור העירוני.

<השר לביטחון הפנים יצחק אהרונוביץ: פעם תקפו אותי, למה אתה לוקח שיטור.

מירי רגב: עדיין עדיין.

מירי רגב: אין לך פה מהשמאל, אבל עדיין תוקפים אותך.

<השר לביטחון הפנים יצחק אהרונוביץ: כן.

<השר לביטחון הפנים יצחק אהרונוביץ: למה שיטור עירוני?

<השר לביטחון הפנים יצחק אהרונוביץ: צריך יותר שוטרים.

<השר לביטחון הפנים יצחק אהרונוביץ: אני מסכים, תביאו לי יותר שוטרים.

<השר לביטחון הפנים יצחק אהרונוביץ: אמרתי: תביאו לי עוד 10,000 שוטרים, תראו יותר ביטחון.

<השר לביטחון הפנים יצחק אהרונוביץ: אתמול הופיע מפכ"ל ניו-יורק.

<השר לביטחון הפנים יצחק אהרונוביץ: מה סוד ההצלחה?

<השר לביטחון הפנים יצחק אהרונוביץ: אני הייתי בניו-יורק בשנתיים האחרונות, דוד צור מכיר את הדברים האלה.

<השר לביטחון הפנים יצחק אהרונוביץ: אחת מההצלחות זה הכפלת כוח האדם, אחת מהן.

<השר לביטחון הפנים יצחק אהרונוביץ: להכפיל כוח אדם, להוסיף עוד 25-20 אלף, בבקשה תביאו לי, 28,000,27,000, תכפילו לי את המשטרה, אתם תראו באמת חברה יותר טובה.

נחמן שי: השר, אם אפשר מילה, הנושא של ניו-יורק, ההצלחה של ניו-יורק ידועה, והיא כללה גם אלימות שוטרים.

נחמן שי: שוטרים היו מאוד אלימים וכוחניים.

<השר לביטחון הפנים יצחק אהרונוביץ: לא רק.

<השר לביטחון הפנים יצחק אהרונוביץ: יש מגוון רחב, ולהכיר גם בעבירות הקלות.

מירי רגב: רגע, מה אתה אומר, שהשוטרים יהיו אלימים?

נחמן שי: לא, אני לא מציע את זה.

מירי רגב: השוטר מגן על עצמו, כבר יש בעיה עם השוטר.

מירי רגב: רק השוטר מגן על עצמו, כבר מאשימים את השוטר.

נחמן שי: לא הבנת מה שאני אומר.

נחמן שי: אמרתי שבניו-יורק, גם אני שאלתי את השאלה איך הם הצליחו בניו-יורק?

דוד צור: זה טענות בשוליים, כי בסוף באמת הפרויקט של ניו-יורק הוא פרויקט שהלוואי ויכולנו לעשות אותו במקביל פה.

ישראל אייכלר: השאלה מה היחס פה ל-1,000 אנשים.

מירי רגב: שנייה רגע, בואו ניתן לשר לסכם, ואז נשאל שאלות.

<השר לביטחון הפנים יצחק אהרונוביץ: אני עוד רוצה לדבר על אלימות.

משה זלמן פייגלין: אני מקווה שהשר יתייחס גם לאלימות שוטרים, כי זאת כן בעיה.

<השר לביטחון הפנים יצחק אהרונוביץ: אז תנו לי רק לסיים.

מירי רגב: הוא יגמור, ואתה רשום.

<השר לביטחון הפנים יצחק אהרונוביץ: רבותי, תנו לי רק להמשיך בקו.

<השר לביטחון הפנים יצחק אהרונוביץ: כששאלו אותי שאלה לאן זה הושקע, אני אומר לכם: שיטור עירוני, אנחנו מגיעים לעשות יישובים.

<השר לביטחון הפנים יצחק אהרונוביץ: עכשיו זה תקנים.

<השר לביטחון הפנים יצחק אהרונוביץ: כשאני לוקח כדוגמה את בני-ברק או גבעתיים או טבריה, אני שם שמה 20-15 שוטרים, 20 פקחים עם סמכויות, והם מטפלים בעבירות איכות החיים לטובת האזרח.

<השר לביטחון הפנים יצחק אהרונוביץ: זה הכפלת כוח, איך שלא תראו את הדברים האלה.

<השר לביטחון הפנים יצחק אהרונוביץ: הם מטפלים בעבירות שמעניינות את האזרח – עבירות רעש, עבירות של ונדליזם, עבירות שבאמת פוגעות ביום-יום של האזרחים, נותנים תחושת ביטחון, עוד 6-4 ניידות.

<השר לביטחון הפנים יצחק אהרונוביץ: זה כוח אדם, זה עוד 520 תקנים.

<השר לביטחון הפנים יצחק אהרונוביץ: ואני יכול לתת לכם עוד.

<השר לביטחון הפנים יצחק אהרונוביץ: נושא הקמת יחידת הפשיעה הלאומנית – 80 איש.

<השר לביטחון הפנים יצחק אהרונוביץ: אני יכול להגיד לכם, יחידת הסייבר, היינו בפיגור רחב.

<השר לביטחון הפנים יצחק אהרונוביץ: אני מרחיב שמה את כל היחידה, הסיגינט שאני הופך אותה לחטיבה.

<השר לביטחון הפנים יצחק אהרונוביץ: בקיצור, יש כל כך הרבה דברים לעשות.

<השר לביטחון הפנים יצחק אהרונוביץ: מה לעשות?

<השר לביטחון הפנים יצחק אהרונוביץ: יש פשע ויש אלימות וצריך לטפל בדברים האלה.

<השר לביטחון הפנים יצחק אהרונוביץ: ואני אומר: קיבלנו, צריך להמשיך לטפל, ואני אומר לכם שגם האוצר וגם ראש הממשלה והממשלה כולה מבינים את הצרכים.

<השר לביטחון הפנים יצחק אהרונוביץ: אני אף פעם לא יכול מול הרווחה, מול הבריאות, מול החינוך, מול הביטחון, אני לא יכול לעמוד בזה.

<השר לביטחון הפנים יצחק אהרונוביץ: וכשיש קיצוצים ויש "פלאטים" פוגעים בי גם.

<השר לביטחון הפנים יצחק אהרונוביץ: פוגעים בי.

<השר לביטחון הפנים יצחק אהרונוביץ: ואני צריך את הסיוע גם שלכם.

<השר לביטחון הפנים יצחק אהרונוביץ: ואני אומר את זה בהגינות.

מירי רגב: נעשה את הדיון על התקציב שלכם.

<השר לביטחון הפנים יצחק אהרונוביץ: בדברים האלה צריך לראות איך מתגברים את המשטרה.

<השר לביטחון הפנים יצחק אהרונוביץ: שירות בתי הסוהר תוגבר, הקמנו מתקן בחולות.

<השר לביטחון הפנים יצחק אהרונוביץ: אף אחד לא האמין במתקן הזה, במתקן השהייה.

<השר לביטחון הפנים יצחק אהרונוביץ: היום מעל 2,700 איש נמצאים שם, ואני צריך לפתוח את הפלח הנוסף, כדי להחזיק שם את המסתננים.

<השר לביטחון הפנים יצחק אהרונוביץ: ולא האמינו, אנשים לא האמינו.

<השר לביטחון הפנים יצחק אהרונוביץ: אני כבר לא מדבר על כיבוי אש.

<השר לביטחון הפנים יצחק אהרונוביץ: יש פה אנשים שהתעסקו, דוד מכיר את זה, כיבוי אש רפורמה ענקית – ענקית – ובנינו תוכנית לשש שנים.

<השר לביטחון הפנים יצחק אהרונוביץ: וכל שנה יהיו יותר כבאיות ויותר לוחמי אש ויותר ויותר.

<השר לביטחון הפנים יצחק אהרונוביץ: אבל בוא נחזור לאלימות.

<השר לביטחון הפנים יצחק אהרונוביץ: האלימות, אחרי שגם מיפינו את הדברים, אנחנו אומרים: אוקיי, האם אנחנו, אני כשר לביטחון הפנים נמצא בדרך הנכונה, כן או לא?

<השר לביטחון הפנים יצחק אהרונוביץ: האם אנחנו מובילים מהלכים נכונים, כן או לא?

<השר לביטחון הפנים יצחק אהרונוביץ: אלה שאלות שצריך לשאול את עצמנו, ולא כל הזמן לטפוח לעצמנו – עשינו, עשינו ועשינו.

<השר לביטחון הפנים יצחק אהרונוביץ: התוצאות – בתוצאות אנחנו נראה, שישנה ירידה באלימות.

<השר לביטחון הפנים יצחק אהרונוביץ: מ-2003-2002, עוד מעט ד"ר בשורה תציג לכם, ישנה ירידה.

<השר לביטחון הפנים יצחק אהרונוביץ: אבל יש עלייה בחומרת העבירות – שודים יותר, אונס יותר, עבירות מין יותר.

<השר לביטחון הפנים יצחק אהרונוביץ: והדברים האלה אנחנו צריכים לראות, וזה יוצג, רואים מה קורה בעולם.

<השר לביטחון הפנים יצחק אהרונוביץ: עוד פעם, אנחנו לא הכי גרועים, אנחנו אי שם באמצע.

<השר לביטחון הפנים יצחק אהרונוביץ: אבל אני לא רוצה להיות אי שם באמצע, אני רוצה להיות בין הטובים, כולנו רוצים חברה יותר בריאה, יותר טובה, יותר שאין אלימות.

<השר לביטחון הפנים יצחק אהרונוביץ: אי-אפשר, לא נגיע לעולם לאפס, אבל אפשר ללכת לקראת הדברים האלה.

<השר לביטחון הפנים יצחק אהרונוביץ: ואז אמרנו: בוא נעשה משהו שמתכלל את כולם.

<השר לביטחון הפנים יצחק אהרונוביץ: והתכלול הזה באמת הביא את הצורך לפיתוח וניתוח ההבנות, ולהגיד: רבותי, בוא נמסד איזה מדד אלימות לאומי.

<השר לביטחון הפנים יצחק אהרונוביץ: מפה התקדמנו.

<השר לביטחון הפנים יצחק אהרונוביץ: וכמובן מחלקת המחקר במשרד, שגם זה לא היה בהתחלה, הקמנו מחלקת מחקר, בוא נראה איפה אנחנו נמצאים, איפה אנחנו נמצאים בפנים, ואיפה אנחנו נמצאים מול מדינות בעולם.

<השר לביטחון הפנים יצחק אהרונוביץ: וד"ר בשורה, שעומדת בראש המחקר הזה, תציג גם את הדברים שבאמת שמנו את האצבע ומה אנחנו צריכים לעשות.

<השר לביטחון הפנים יצחק אהרונוביץ: הניסיון הוא ניסיון ראשוני.

<השר לביטחון הפנים יצחק אהרונוביץ: אני אומר: זה ניתוח ראשוני, ניסיון ראשוני.

<השר לביטחון הפנים יצחק אהרונוביץ: אני בוועדת שרים, שאני יושב-ראש ועדת השרים לענייני אלימות, העברתי את ההחלטה, וכל משרדי הממשלה שותפים – בריאות חינוך, כל המשרדים.

<השר לביטחון הפנים יצחק אהרונוביץ: ואנחנו נדבר וניתן לכם מה המדד אומר, איפה אנחנו נמצאים, בפנים וגם כלפי העולם.

<השר לביטחון הפנים יצחק אהרונוביץ: אני רק יכול להגיד לכם נתון שידעתי אותו, ידעתי יותר, ואני מדבר מידע אישי, שאנחנו פחות או יותר מדברים על 50% מהעבירות שמדווחות למשטרת ישראל.

<השר לביטחון הפנים יצחק אהרונוביץ: הנתון שיוצג פה – שני שליש מעבירות האלימות לא מדווחות, שני שליש לא מדווחות.

מירי רגב: כי מה, כי אין להם אמון במשטרה?

<השר לביטחון הפנים יצחק אהרונוביץ: זה גם קשור לאמון.

מירי רגב: כשאתם מציגים את המדד, הרי המדד לכשעצמו לא מעניין.

מירי רגב: מה שמעניין זה בעצם מה הביא אותו ומה עושים.

<השר לביטחון הפנים יצחק אהרונוביץ: אז היא תדבר על זה.

<השר לביטחון הפנים יצחק אהרונוביץ: עוד הפעם, אנחנו מדברים על שנת 2010.

<השר לביטחון הפנים יצחק אהרונוביץ: יש שיפור.

נחמן שי: אתה אומר שחצי מהעבירות בכלל ושליש מעבירות אלימות.

<השר לביטחון הפנים יצחק אהרונוביץ: נכון.

חמד עמאר: יש פילוח לנושא?

<השר לביטחון הפנים יצחק אהרונוביץ: בוודאי.

<השר לביטחון הפנים יצחק אהרונוביץ: היא תציג את זה עוד מעט בהמשך.

חמד עמאר: פילוח של מגזרים – במגזר החרדי, במגזר הערבי.

<השר לביטחון הפנים יצחק אהרונוביץ: אני לא יודע אם פילוח למגזרים, אבל ד"ר בשורה תציג את זה, אני חושב שיש את זה.

<השר לביטחון הפנים יצחק אהרונוביץ: אבל אני אומר: זה נתון שאנחנו חייבים להשתפר.

<השר לביטחון הפנים יצחק אהרונוביץ: אני אומר לכם: כבר יש שיפור.

<השר לביטחון הפנים יצחק אהרונוביץ: זה 2010, לקראת 2013 אני רואה את השיפור, היא תדבר על זה, אבל צריך לדבר.

<השר לביטחון הפנים יצחק אהרונוביץ: עיקר העבירות, איפה הן נמצאות, עבירות האלימות?

<השר לביטחון הפנים יצחק אהרונוביץ: אנחנו מדברים באזור המגורים על 30% וברחובות עוד 20%.

<השר לביטחון הפנים יצחק אהרונוביץ: קרוב ל-50%, תראו איפה זה כל הנושא של העבירות עצמן.

משה זלמן פייגלין: והשאר איפה?

<השר לביטחון הפנים יצחק אהרונוביץ: המגורים, סליחה, 40% כבר הגענו, 39%.

מירי רגב: כבוד השר, רק לגבי העניין הזה, יש את הסקר שהמפכ"ל אמור לבוא ולהציג אותו, סקר האמון במשטרה.

מירי רגב: האם סקר האמון של המשטרה בעצם תואם לסקר של מדד האלימות?

<השר לביטחון הפנים יצחק אהרונוביץ: היא תדבר על זה, ד"ר בשורה, גם אני שאלתי את השאלה הזאת.

מירי רגב: זה מעניין, כי אתה יודע - - -

<השר לביטחון הפנים יצחק אהרונוביץ: אבל עוד הפעם, הסקר שנערך, צריך לראות את השנים שחלפו.

מירי רגב: ברור.

<השר לביטחון הפנים יצחק אהרונוביץ: אבל אני אומר:

<השר לביטחון הפנים יצחק אהרונוביץ: גם שביעות הרצון של האזרח, וגם פה אנחנו כל הזמן מדברים, ובטח יציג את זה המפכ"ל, כי כשיש גל של פיצוצים, משפחות פשע, יריות, מכוניות, אמון הציבור מיד, זה מיד.

מירי רגב: ברור.

<השר לביטחון הפנים יצחק אהרונוביץ: אנחנו מרגישים את זה מיד.

<השר לביטחון הפנים יצחק אהרונוביץ: כשיש יותר הצלחות או עבירות ביטחון, מיד האמון עולה.

<השר לביטחון הפנים יצחק אהרונוביץ: אני רוצה באמת עוד משפט אחד, ואחר כך לבקשות שהיושבת-ראש ביקשה.

<השר לביטחון הפנים יצחק אהרונוביץ: יש כמה דברים שעשינו בשנה-שנתיים האחרונות.

<השר לביטחון הפנים יצחק אהרונוביץ: טוב או לא טוב – אני חושב שזה טוב לציבור וטוב לנוער, בעיקר לנוער.

<השר לביטחון הפנים יצחק אהרונוביץ: אחד, הנושא של החקיקה על נושא האלכוהול.

<השר לביטחון הפנים יצחק אהרונוביץ: היו פה דיונים על גבי דיונים על גבי דיונים, והעברנו את החוק של האלכוהול.

<השר לביטחון הפנים יצחק אהרונוביץ: אני אומר לכם, האלכוהול זה אחד המרכיבים של האלימות.

<השר לביטחון הפנים יצחק אהרונוביץ: אנחנו בחוק הזה, מעבר לשפיכות של מאות אלפים של בקבוקים ופחיות ששפכנו, השוטרים והפקחים, וסגרנו בתי עסק שפתחו ומוכרים אלכוהול בלילות ובפיצוציות, הנושא של החוק הזה נותן כלים נוספים שבאמת מסייעים למשטרה ולמערכת אכיפת החוק.

<השר לביטחון הפנים יצחק אהרונוביץ: דבר ראשון.

<השר לביטחון הפנים יצחק אהרונוביץ: הדבר השני, בשנה האחרונה הכנסתי ואמרתי, והעברנו את החוק, של כל הנושא של הסמים הסינתטיים.

<השר לביטחון הפנים יצחק אהרונוביץ: הפיצוציות וכל הנושא של ה"נייס גאי" וכל הדברים האלה, שזה היה נמכר בכל מקום, בכל קיוסק.

<השר לביטחון הפנים יצחק אהרונוביץ: זה צץ פתאום, הגל הזה עלה, אמרתי: קודם כול, תחרימו את הכול, תבעו אותי ותקפו אותי ואמרתי לאסוף את הכול.

<השר לביטחון הפנים יצחק אהרונוביץ: ואחר כך העברנו את החוק, והחוק מאפשר לנו להתמודד.

<השר לביטחון הפנים יצחק אהרונוביץ: עכשיו הם עוברים לדילרים כאלה שמעבירים באמצעות הטלפון והאינטרנט.

<השר לביטחון הפנים יצחק אהרונוביץ: אבל בוא נאמר: אנחנו בכיוון הנכון.

<השר לביטחון הפנים יצחק אהרונוביץ: הדבר השלישי זה חוק הרעש, שהעברנו השנה.

<השר לביטחון הפנים יצחק אהרונוביץ: חוק הרעש, מעל 50% בקריאות לטלפון 100 זה על נושא הרעש, בעיקר בתקופת הקיץ.

<השר לביטחון הפנים יצחק אהרונוביץ: זה היה משגע את המשטרה, ניידות הסיור היו קורסות.

<השר לביטחון הפנים יצחק אהרונוביץ: החוק הזה מאפשר קודם כול להתריע, אחרי זה להפסיק את הרעש, ואם צריך להחרים – להחרים את המערכות ואת הקריוקי, וכל מה שצריך בשעות הלילה, שזה היה משגע את האנשים.

זבולון כלפה: יש תוצאות של הביצוע?

<השר לביטחון הפנים יצחק אהרונוביץ: בוודאי.

<השר לביטחון הפנים יצחק אהרונוביץ: אני אומר לך: פלאים.

<השר לביטחון הפנים יצחק אהרונוביץ: המשטרה אומרת לי: סוף סוף יש לי כלים.

<השר לביטחון הפנים יצחק אהרונוביץ: לא היו לי כלים.

<השר לביטחון הפנים יצחק אהרונוביץ: הייתי מבקש, היו אומרים: בסדר, הניידת עוזבת, ממשיכים עוד הפעם בקריוקי, היו משגעים את האנשים.

<השר לביטחון הפנים יצחק אהרונוביץ: נגמר, החגיגה נגמרה.

זבולון כלפה: את החוק אנחנו מכירים, כי במקרה אני העברתי את החוק והוא עבר.

חמד עמאר: לפני שנה זה עבר.

מירי רגב: כן כן.

<השר לביטחון הפנים יצחק אהרונוביץ: רבותי, אלה דברים מאוד מאוד חשובים וקשורים לאלימות.

<השר לביטחון הפנים יצחק אהרונוביץ: הסמים, האלכוהול וגם הרעש, זה מאוד מפריע ואנחנו רואים את זה.

<השר לביטחון הפנים יצחק אהרונוביץ: אעצור פה, אבל אתייחס ברשותך לשאלות שביקשת.

<השר לביטחון הפנים יצחק אהרונוביץ: לגבי מירון, הייתי ביום ראשון, אני מכיר את מירון 40 שנה פלוס מינוס.

<השר לביטחון הפנים יצחק אהרונוביץ: אף אחד לא יתחרה אתי, אני חושב, במירון.

<השר לביטחון הפנים יצחק אהרונוביץ: הייתי מפקד שמה כמה עשרות פעמים.

<השר לביטחון הפנים יצחק אהרונוביץ: ואני אומר לכם: מירון, הייתי גם ביום ראשון.

<השר לביטחון הפנים יצחק אהרונוביץ: מי שיעלה למירון בשמחה במוצאי שבת, שאני גם אהיה שם - -

מירי רגב: גם אנחנו נהיה שם.

<השר לביטחון הפנים יצחק אהרונוביץ: - - ומי שיגיע ביום ראשון, קודם כול יש שינוי דרמטי.

<השר לביטחון הפנים יצחק אהרונוביץ: מעבר למעבר שעשה אלכס ויז'ניצר הולכים להיות עוד מעברים, גם של ברכת הכוהנים.

<השר לביטחון הפנים יצחק אהרונוביץ: כל הנושא של הטריבונות – דרמטי.

<השר לביטחון הפנים יצחק אהרונוביץ: תמיד התפללתי, איך הטריבונות לא מתמוטטות.

<השר לביטחון הפנים יצחק אהרונוביץ: כשאני רואה את כל הקהל שם, לא האמנתי לראות דבר כזה.

נחמן שי: לא צריך להתפלל במקרה הזה, צריך לבדוק שהן יציבות.

מירי רגב: בדיוק.

<השר לביטחון הפנים יצחק אהרונוביץ: נחמן, בשביל זה אני עולה גם לפני וגם אהיה שם.

<השר לביטחון הפנים יצחק אהרונוביץ: אבל אני אומר, הפעם זה שינוי דרמטי, שהכול כבר באמת מסודר כמו שצריך, עם בטון ועם כלונסאות וכל מה שקשור לזה.

<השר לביטחון הפנים יצחק אהרונוביץ: הנושא שדיברה אתי היושבת-ראש לגבי הסדרי התנועה – הפקנו לקחים.

<השר לביטחון הפנים יצחק אהרונוביץ: חבר הכנסת מקלב איננו, אדבר על זה גם במליאה, ביקש שאעלה את זה.

<השר לביטחון הפנים יצחק אהרונוביץ: הפקנו לקחים.

<השר לביטחון הפנים יצחק אהרונוביץ: הסדרי התנועה באמת עשו פקק אחד גדול למעלה, אי-אפשר, זה אתר שאי-אפשר, כמה שאתה לא מסובב את התנועה, אי-אפשר, הכול נתקע שם בפנים, כאשר ישנם אוטובוסים וישנם רכבים פרטיים, וישנם וי.

<השר לביטחון הפנים יצחק אהרונוביץ: איי.

<השר לביטחון הפנים יצחק אהרונוביץ: פים, וישנם כל מה שאתם מכירם שם.

<השר לביטחון הפנים יצחק אהרונוביץ: החליטו ללכת ולצמצם את כלי הרכב או להוריד את כלי הרכב הפרטיים – נכון.

<השר לביטחון הפנים יצחק אהרונוביץ: צריך לבנות מגרשים נוספים יותר רחוקים – כרמיאל, צפת, טבריה, דיבר על זה דוד, היא דיברה אתי, אמרתי את זה ביום ראשון גם במירון, אמרתי: חייבים לעשות את הדברים האלה.

<השר לביטחון הפנים יצחק אהרונוביץ: ואוטובוסים פרטיים – מה שאפשר להעלות נעלה.

<השר לביטחון הפנים יצחק אהרונוביץ: אני גם אהיה שם, גם צ'יקו, ראש אגף התנועה, יהיה שם, מה שאפשר לסייע – נסייע.

<השר לביטחון הפנים יצחק אהרונוביץ: אם נראה שהמגרשים לא מלאים - - -

ישראל אייכלר: מדובר ב-1,000 אוטובוסים, אדוני השר.

<השר לביטחון הפנים יצחק אהרונוביץ: חבר'ה, לא אפתח את זה לדיון.

מירי רגב: לא לא לא.

<השר לביטחון הפנים יצחק אהרונוביץ: זה לא הדיון, רק ביקשה ממני היושבת-ראש להגיד בכמה משפטים, אני אומר.

ישראל אייכלר: אבל יהיה אפשר להציג שאלה?

<השר לביטחון הפנים יצחק אהרונוביץ: אבל אני במליאה אדבר על זה, על מירון.

ישראל אייכלר: מתי?

<השר לביטחון הפנים יצחק אהרונוביץ: היום.

<השר לביטחון הפנים יצחק אהרונוביץ: ביקשתם שאני אתייחס לזה, הצעה לסדר-היום, אני עולה היום במליאה.

<השר לביטחון הפנים יצחק אהרונוביץ: יום ירושלים – הנושא של יום ירושלים, אני שוב מכיר את התופעה.

<השר לביטחון הפנים יצחק אהרונוביץ: אעשה את הכול, אני אומר, אעשה את הכול.

<השר לביטחון הפנים יצחק אהרונוביץ: היה פה קצין האג"ם של מחוז ירושלים, אני אתעדכן.

<השר לביטחון הפנים יצחק אהרונוביץ: נראה, מה שאפשר לעשות ומה שאפשר באמת, שלא פוגעים בהסדרי הביטחון ועל הסדר, אבדוק ואראה מה ניתן לסייע.

<השר לביטחון הפנים יצחק אהרונוביץ: הר-הבית במשפט אחד – הכלל שלי לגבי הר-הבית: הר-הבית פתוח לכולם.

זבולון כלפה: בפועל לא כך.

מירי רגב: בפועל זה לא ככה.

זבולון כלפה: פסח האחרון.

<השר לביטחון הפנים יצחק אהרונוביץ: חבר'ה, בסדר.

מירי רגב: לקראת הרמדאן אנחנו עושים כאן דיון, איך לשמור שברמדאן לא יפגעו חס וחלילה.

<השר לביטחון הפנים יצחק אהרונוביץ: בסדר.

מירי רגב: אבל במרקם, כל חג יהודי פוגעים.

<השר לביטחון הפנים יצחק אהרונוביץ: אני רוצה – אבל אתם לא - - -

מירי רגב: שנייה, אנחנו הרי נציג את מה שאתם עשיתם בפועל.

<השר לביטחון הפנים יצחק אהרונוביץ: זהו.

<השר לביטחון הפנים יצחק אהרונוביץ: אני אומר: ככלל, צריך לשמור על הסטטוס קוו בהר-הבית ולאפשר עלייה לכולם.

<השר לביטחון הפנים יצחק אהרונוביץ: אני מודע לזה.

<השר לביטחון הפנים יצחק אהרונוביץ: אני גם מבקר לא פחות מכם בהר-הבית, ואני באירועים נמצא שם.

<השר לביטחון הפנים יצחק אהרונוביץ: יש ימים שפיקוד המשטרה, מתוקף תפקידו לקבל החלטה לא לפתוח את ההר.

<השר לביטחון הפנים יצחק אהרונוביץ: מתוקף תפקידו, ואני אגבה אותם.

אורית סטרוק: לכולם לכולם.

אורית סטרוק: לכולם לא לפתוח.

<השר לביטחון הפנים יצחק אהרונוביץ: אני אומר:

<השר לביטחון הפנים יצחק אהרונוביץ: השיקול הוא של משטרת ישראל שממונה על החוק והסדר.

אורית סטרוק: לא יכול להיות - - -

<השר לביטחון הפנים יצחק אהרונוביץ: דקה, זה לא יעזור אם תצעקו.

<השר לביטחון הפנים יצחק אהרונוביץ: תנו לי רק להשלים משפט.

זבולון כלפה: אני לא מתכוון לצעוק.

משה זלמן פייגלין: אבל זה גם לא יעזור אם לא תגיד אמת.

משה זלמן פייגלין: צריך להגיד את האמת.

<השר לביטחון הפנים יצחק אהרונוביץ: האמת שלך לא גוברת על האמת שלי.

משה זלמן פייגלין: האמת ברורה בשטח.

משה זלמן פייגלין: אנא, אמור אמת.

משה זלמן פייגלין: תתייחס לעובדות ולא להמצאות.

זבולון כלפה: - - - חלק מהסטטוס קוו היום.

זבולון כלפה: השר, עם כל הכבוד.

מירי רגב: חברים, שנייה.

נחמן שי: לנו יש אמון במשטרה ובשיקולים שלה.

<השר לביטחון הפנים יצחק אהרונוביץ: אני רוצה רק משפט לסיים בנושא ירושלים, ואחר כך תפתחו ותדברו מה שאתם רוצים.

<השר לביטחון הפנים יצחק אהרונוביץ: דיברה אתי היושבת-ראש, היא החליטה להקים תת-ועדה.

<השר לביטחון הפנים יצחק אהרונוביץ: אמרתי: בבקשה, אני פותח בפני תת-הוועדה את הכול, מה שאתם רוצים תבדקו, תגידו לי מה ההמלצות.

<השר לביטחון הפנים יצחק אהרונוביץ: הוועדה הזאת עובדת, בואו נשמע את ההמלצות.

מירי רגב: מאה אחוז.

<השר לביטחון הפנים יצחק אהרונוביץ: אני אומר לכם: כשיהיו המלצות, אשב אתכם עוד הפעם ונעבור עליהן.

<השר לביטחון הפנים יצחק אהרונוביץ: זה מה שאני יכול להבטיח.

<השר לביטחון הפנים יצחק אהרונוביץ: תודה רבה.

מירי רגב: מאה אחוז.

מירי רגב: היא מציגה את המדד, ד"ר בשורה?

<השר לביטחון הפנים יצחק אהרונוביץ: לא, יש לנו גם אותה, שני דברים ואחרי זה נתחיל.

מירי רגב: בבקשה.

מירי רגב: ממש ככה את עיקרי הדברים בבקשה.

מירי רגב: ולאחר מכן נעבור לשאלות הח"כים, רשומים כאן האנשים שביקשו לדבר.

מירי רגב: כן, בבקשה.

<בשורה רגב: טוב, אז כמו שאמרת, באמת את עיקרי הדברים, זה מה שנצליח להציג פה, כי צריך להבין שהמדד הוא מאוד מורכב, זו עבודת מחקר של כשנתיים.

<בשורה רגב: אבל יש דוח שיוצא בימים אלו ואתם תוכלו גם לקבל אותו ולהתעמק בתובנות המרכזיות.

<בשורה רגב: מה שאציג זה את הרציונל של העבודה.

<בשורה רגב: לאחר מכן נראה סרט קצר שממחיש את המדד עצמו.

<בשורה רגב: הוא חשוב, כי הוא מפשיט את המורכבות של המדד, ולאחר מכן אדבר על התובנות המרכזיות.

<בשורה רגב: (הצגת מצגת) אז באמת כמו שנאמר כאן, המדד עצמו אמור לשמש אותנו ככלי, שיאפשר לנו לראשונה לנתח את תופעת האלימות בישראל, וגם לאורך שנים.

<בשורה רגב: זאת אומרת, המוטיבציה היא לא לעשות מדד פעם אחת וזהו, אלא לעקוב אחריו לאורך שנים ולראות איך הוא משתנה.

<בשורה רגב: המדד עצמו הוא מקיף, הוא אובייקטיבי, כלומר הוא מבוסס אמפירית על נתוני אלימות ממקורות ממוסדים בישראל.

<בשורה רגב: הוא משוקלל, בהיבט הזה שהוא מתייחס לא רק לכמות העבירות אלא גם לחומרתן, וכמובן כמו שאמרתי, הוא רב-שנתי.

<בשורה רגב: המטרות של המדד, דיברנו על זה ככה בין השיטין, אבל באמת להתחיל ולבסס מדיניות על נתונים, על מחקרים ועל עובדות.

<בשורה רגב: עד כמה שפחות להשתמש באינטואיציה שלנו, למרות שלפעמים היא מאוד טובה, אבל אם אנחנו רוצים לגבש מדיניות ואסטרטגיה לטווח ארוך ולמדוד את עצמנו, ולראות שאנחנו במאת פוגעים במטרה, עדיף לנו שנשתמש בנתוני מחקר.

<בשורה רגב: מבחינת מאגרי המידע שהשתמשנו בהם, השתמשנו ראשית במקורות המידע של הסטטיסטיקה הפלילית של משטרת ישראל, שזה הדבר הברור ביותר, שהיה לנו אותו גם קודם.

<בשורה רגב: ואליו הוספנו נתונים גם של משרד הרווחה והשירותים החברתיים לגבי היפגעות של הציבור מאלימות, משרד החינוך, משרד הבריאות ואיגוד מרכזי הסיוע לנפגעי ונפגעות תקיפה מינית.

<בשורה רגב: אלה בעצם הנתונים שהיו ברשותנו של הגורמים הממוסדים.

<בשורה רגב: לתוך זה הוספנו סקר נפגעי עבירה, שבעצם מאפשר לנו לאפשר אומדן בלתי מוטה לאלימות הלא מדווחת לאף גורם אחר.

<בשורה רגב: כמו שאתם מבינים, גם לנו קורים, מתרחשים אצלנו במשפחה, בבית, מקרי אלימות, ולא תמיד אנחנו מדווחים על המקרים האלה לאף גורם.

<בשורה רגב: ולכן היינו צריכים לקבל מידע לגבי אלימות שלא מדווחת לאף אחד מהגורמים, וזה בעצם סקרי נפגעי עבירה שאנחנו עושים אותם כל שנה, מאפשרים לנו לקבל את המידע הזה.

<בשורה רגב: השילוב של שני גורמי המידע הללו בעצם קובע את מדד האלימות הלאומי, מה שמדווח וגם מה שלא מדווח לאף גורם.

<בשורה רגב: עכשיו נראה את הסרט.

<בשורה רגב: (הקרנת סרטון)

מירי רגב: תעבירו לנו את הסרטון לאתר של ועדת הפנים.

<השר לביטחון הפנים יצחק אהרונוביץ: ד"ר בשורה, תעבירי גם, יש חוברת שהיא הכינה, מאוד יפה, תעבירי את זה לחברי הוועדה.

מירי רגב: אני רוצה להעביר את זה לכל חברי הוועדה.

מירי רגב: תעבירי את זה אלינו, נעביר את זה לכל חברי הוועדה.

<השר לביטחון הפנים יצחק אהרונוביץ: זה חשוב שיראו את כל החומרים.

<בשורה רגב: אין שום בעיה.

מירי רגב: אוקיי.

מירי רגב: בבקשה, בואו נמשיך, כי אני רוצה להשאיר גם זמן לשאלות של הח"כים.

<בשורה רגב: כמה דקות.

<בשורה רגב: מבחינת הממצאים המרכזיים, ראשית אנחנו מדברים על 620,000 מקרי אלימות בממוצע בשנה, כאשר 210,000 מקרים, שזה בעצם 34%, עבירות אלימות מדווחות מדי שנה לחמשת הגורמים המרכזיים שעליהם דיברנו, הזכרנו אותם.

<בשורה רגב: אנחנו רואים שקיימת מגמת ירידה, היא נבלמת מעט בשנים האחרונות, ואנחנו רואים שיש עלייה בחומרת העבירות.

<בשורה רגב: אם אנחנו משווים את עצמנו למדינות ה-OECD, אז אנחנו רואים שאנחנו נמצאים במקום מסוים בחציון.

<בשורה רגב: אבל שוב, זה לא אמור לשפר את ההרגשה שלנו, אבל אנחנו יודעים איפה אנחנו נמצאים ברמה הבין-לאומית גם.

<בשורה רגב: חשוב להדגיש את כל הנזק הכלכלי.

<בשורה רגב: זה הוצג פה בסרטון, אבל רק כדי להמחיש את זה אומר שצמצום של שך 10% בלבד באלימות, יש בה כדי לחסוך למשק עלות של 500,000,000 ש"ח בשנה.

<בשורה רגב: ולכן כל השקעה אחרת, אלטרנטיבית, במניעה ובאכיפה, בעצם יכולה להיות מוצדקת מאוד רק משיקולי עלות תועלת.

<בשורה רגב: צריך להסתכל על זה גם.

מירי רגב: ברור.

<בשורה רגב: אוסיף ואומר שמבקר המדינה גם נגע בדוחות האחרונים שלו בסוגיות שקשורות לאלימות ותובנות שקשורות אליה.

<בשורה רגב: משנת 2010, כמו שאמרתי, חלה עלייה בחומרת העבירות.

<בשורה רגב: אמרנו שהממצא זה מדליק נורה אדומה בהתחשב בזה שאנחנו רואים שיש ירידה בכמות.

<בשורה רגב: זאת אומרת, יש ירידה בכמות ויש עלייה בחומרה.

<בשורה רגב: במשרד החינוך לא מצאנו איסוף שיטתי ואובייקטיבי של נתונים, רוב המידע מתבסס על סקרים.

<בשורה רגב: צריך לקחת את זה בחשבון, גם שם צריך להתחיל לאסוף מידע שהוא יותר אובייקטיבי ושיטתי.

<בשורה רגב: מהמדד עוד עולה, כי חלק ניכר מעבירות האלימות המטופלות במשרד הרווחה לא מדווחות בכלל למשטרת ישראל, זאת אומרת, אין בעצם תיאום בין שני הגופים הללו.

<בשורה רגב: וגם פה, דוח מבקר המדינה משנת 2012 מציין בפרט שבמשרד הרווחה ובמשרד הבריאות מקרי האלימות החמורה מטופלים בפועל במוסדות, עולים במספרם על המקרים שמדווחים למשטרת ישראל.

<השר לביטחון הפנים יצחק אהרונוביץ: אעיר רק הערה לגבי כל הנושאים האלה שד"ר בשורה דיברה, שאין תיאום בין המשרדים.

<השר לביטחון הפנים יצחק אהרונוביץ: אעלה את זה בוועדת השרים לאלימות כבר בישיבה הקרובה, שיהיה מאגר נתונים אחיד שנוכל לדעת אחד מהשני.

<השר לביטחון הפנים יצחק אהרונוביץ: הדברים האלה קיימים, אבל נחייב את זה באמת בהחלטה.

<השר לביטחון הפנים יצחק אהרונוביץ: ויהיה לנו מאגר אחד שכולם ידברו עם כולם, כדי שהמאגר הזה באמת ייתן שירות לכולם.

<בשורה רגב: לא אחזור על הדברים שנאמרו, רק אחזק ואומר, שהמדד קיים גם ברמה היישובית, שזה בעצם עוזר לנו, שזו פלטפורמה מאוד מאוד חשובה בשבילנו, מכיוון של התוכניות שלנו הן תוכניות שהן ברמה הקהילתית ומכוונות ברמת יישוב.

<בשורה רגב: וזה כלי מאוד מאוד משמעותי לנו לבחון באמת אם הפעילות שאנחנו עושים היא אפקטיבית ברמת היישוב.

מירי רגב: אני רוצה לשאול אותך רק שאלה בעניין הזה.

מירי רגב: ברור שזה עכשיו תחילתי, זה ראשוני, וזה בא לשים איזושהי מראה יותר עובדתית בפני מקבלי החלטות במשטרה, שזה מתחיל בשר והמפכ"ל, וגורמים אחרים, כמו שאמר פה השר, זה לא רק משטרה.

מירי רגב: השאלה היא מתי את חושבת שתהיה תוכנית עבודה מותאמת או נגזרת גם מהמדד הזה.

מירי רגב: האם תוכנית העבודה לדוגמה 2015, שעל פיה יבוא השר וידרוש תקציבים כאלה ואחרים לארבעת הארגונים שנמצאים תחת אחריותו, אחת מהנגזרות שעל פיה הוא בונה את התקציב גם תיבנה או בעצם תיגזר מהתובנות של סקר כזה?

<השר לביטחון הפנים יצחק אהרונוביץ: זה לא ד"ר בשורה, זה אני והמנכ"ל צריכים לתת את הטיפול בתוכנית עבודה.

<השר לביטחון הפנים יצחק אהרונוביץ: התוכניות האלה מאושרות עכשיו, בימים אלו, אצלי לקראת תקציב 2015.

<השר לביטחון הפנים יצחק אהרונוביץ: יש פה גם נציג האוצר, נדמה לי, הרפרנט פה שמלווה אותנו.

<השר לביטחון הפנים יצחק אהרונוביץ: אנחנו מציגים לו את כל התוכניות.

<השר לביטחון הפנים יצחק אהרונוביץ: כל נושא האלימות והפשע וארגוני הפשיעה, הכול נכנס לתוכניות העבודה.

<השר לביטחון הפנים יצחק אהרונוביץ: אפשר, תקבעי יום, נציג לכם את זה.

מירי רגב: לא, אנחנו הולכים לעשות פה דיון עם ראש אגף התקציבים על המשימות, האתגרים.

<השר לביטחון הפנים יצחק אהרונוביץ: ראש אגף התקציבים, המנכ"ל יבוא, נציג את התוכנית לכל האגפים שלנו.

<השר לביטחון הפנים יצחק אהרונוביץ: אין שום בעיה.

מירי רגב: בסדר, מאה אחוז.

מירי רגב: אוקיי, תודה.

מירי רגב: עוד מישהו צריך להציג?

<רותם פלג: רק הערה על מה שאמרת.

מירי רגב: אפשר להדליק את האורות או שאתם צריכים עוד את המצגת?

<גוני פרנקל: יש עוד שלושה שקפים שאנחנו רוצים להראות.

<רותם פלג: אז תגמרו את המצגת.

<דני שחר: כבוד השר, היושבת-ראש וחברי הכנסת, אעשה את זה מאוד קצר.

נחמן שי: רגע, מי הדובר?

מירי רגב: תציג את עצמך בבקשה.

<דני שחר: אני מהמשרד לביטחון הפנים, מנהל את "עיר ללא אלימות" ושיטור עירוני.

זבולון כלפה: שמך?

<דני שחר: דני שחר, סליחה.

<דני שחר: כבוד השר, היושב-ראש, חברי הכנסת, אקריא שלושה שקפים ואעשה את זה תכליתי.

<דני שחר: קודם כול, בחרתי בשקף הזה.

<דני שחר: השקף הזה הוא מאוד ברור, אין שמות של רשויות.

<דני שחר: האדום זה רשויות במצב פחות טוב, הירוק זה רשויות במצב טוב.

<דני שחר: עשינו בדיקה של 100 רשויות שמעל שנה בתוכנית וזו המסקנה.

<דני שחר: את הבדיקה עשתה כמובן ד"ר בשורה רגב.

<דני שחר: עכשיו, מה שחשוב, ובגלל זה אני מראה את זה, שהיום אנחנו מוכוונים נתונים.

<דני שחר: אראה באיזה תחומים אנחנו עוסקים כדי להגיע לתוצאות האלה, אנחנו מוכוונים נתונים וכל דבר אנחנו מודדים אות.

<דני שחר: כשאני היום מגיע לראש רשות, אני מגיע עם השקף הזה, כמובן כשהוא ספציפי לכל רשות.

<דני שחר: אני מגיע לראש רשות, אם זה אדום, אני מנתח למה אדום בכל תחומי העשייה שלנו, וזה חלק מתוכנית העבודה היום.

<דני שחר: היום כשאנחנו יושבים, אנחנו יושבים אל מול נתונים ולא אל מול תחושות.

<דני שחר: זו הפריסה הארצית, 143 רשויות, 82 בחברה היהודית, 61, ודיבר על זה השר, בחברה הלא יהודית.

<דני שחר: יש לנו 16 מועצות אזוריות, היום אנחנו עוסקים בתוך החברה החרדית, יש שלוש רשויות, אבל יש רשויות מעורבות.

<דני שחר: צריך רק לזכור שהמשרד לביטחון הפנים בעצם כמעט חותך את כל הארץ.

<דני שחר: יש כאן את מציל"ה, יושב כאן גז, מנהל אגף מציל"ה והרשות למלחמה בסמים.

<דני שחר: השקף האחרון שאראה ואני אתמקד בו, אלה תחומי העיסוק שלנו ב"עיר ללא אלימות".

<דני שחר: אגיד כמה מילים ואגע בדברים המרכזיים.

<דני שחר: חינוך – אחד הדברים המרכזיים שאנחנו עושים זה מושג שנקרא מדריך מוגנות.

<דני שחר: מדריך המוגנות, אני חושב, ויש לי גם פה בשקף נתונים, אם אדרש אציג, מדריך המוגנות זו אחת ההצלחות הכי גדולות שיש לנו.

<דני שחר: השר בביקורים שלו, והיינו במבואות חרמון לא מזמן, מבקשים ממנו להוסיף, כי זו איזושהי פונקציה שנמצאת בתוך מערכת החינוך, נמצאת בהפסקה, הופכת לכתובת.

<דני שחר: ואגב, כל מה שאני אומר מוסדר עם משרד החינוך.

<דני שחר: יש לנו עוד תחומים אבל בכוונה אני נוגע רק ב"היי לייטים" של הדברים.

<דני שחר: פנאי זה נושא עיסוק מרכזי.

<דני שחר: יושב כאן כבוד הרב אקשטיין שיש לנו שיתוף פעולה.

<דני שחר: אני מאוד מקווה שזה יימשך כמובן, בנינו קבוצות לרשויות הלמ"ס 5 ומטה, זאת אומרת הרשויות הקשות, בשיתוף "הקרן לידידות", שההצלחה שם, עם הנתונים אי-אפשר להתווכח.

<דני שחר: המון במגזר הלא יהודי כמובן, סביב הספורט כמובן.

<דני שחר: יש היום מושג שנקרא "מגרש מואר".

<דני שחר: מה זה "מגרש מואר"?

<דני שחר: זה לא מגרש שמרימים שאלטר.

<דני שחר: זה מגרש שיש לו מדריך שאנחנו מכשירים אותו להתעסק עם נוער.

<דני שחר: הוא בקשר עם בתי-הספר, הוא בקשר עם משפחות, ובעצם מרכז את בני הנוער, בעיקר אנחנו מדברים על נוער בסיכון.

<דני שחר: גם לזה יש לי נתונים, אני לא נכנס לנתונים.

<דני שחר: יש לנו היום תוכנית עם משטרת ישראל, ויושבים כאן נציגי המשטרה, שעוסקת בקירור נקודות חמות דרך הפנאי.

<דני שחר: לקחנו, הפכנו את הנקודות החמות.

<דני שחר: וחלק מהדברים שאנחנו עוסקים, הרשות צריכה לקחת אחריות, זה לא רק המשטרה.

<דני שחר: ובעצם אנחנו "מקררים" אותן, ואני מניח שהמושג ברור לכולם.

<דני שחר: ומה זה בסוף הנקודות החמות של המשטרה?

<דני שחר: זה הוונדליזם, זה הקמות הרעש, זה הפארקים וכו'.

<דני שחר: ואנחנו בונים היום, יושב מנהל תוכנית, ויש כאן נציגים, עם מפקד תחנה של כל ישוב, בונה את התוכנית.

<דני שחר: אגב, אפילו יש פורמט משותף עם המשטרה.

<דני שחר: קודם כול, זה מאפשר למשטרה להתעסק בתחום הייעודי שלהם, והרשות מפעילה את הנקודות החמות.

<דני שחר: יש לנו דוגמאות, סתם אתאר, יש מקום, אולי חלק מהאנשים מכירים, מגדל המים בבית-שמש, שבטח אנשי המשטרה, היה אחד ממוקדי הפשע הכי גדולים, שנה שעברה ולפני שנתיים כשהתחלנו להפעיל אותו –אפס אירועים.

<דני שחר: וזו בעצם השיטה שאנחנו פועלים עם כולם.

<דני שחר: לגבי הרווחה, היום יש לנו ממש תפיסה מאוד ייחודית בתיאום עם משרד הרווחה.

<דני שחר: ישבנו עם מנכ"ל משרד הרווחה ואנחנו מכוונים אותם לתחום הקהילתי, אלימות במשפחה.

<דני שחר: אחד הדברים שייצאו בקרוב מאוד לדרך, דיבר השר על המתחמים במגזר הערבי, בכל מתחם כזה יהיה עובד סוציאלי.

מירי רגב: ראשי ערים רוצים להיות חלק מהפרויקט הזה של "עיר ללא אלימות"?

<דני שחר: זו שאלה מצוינת לשר.

מירי רגב: בזה רק נסיים את הסקירה שלך.

מירי רגב: השאלה היא אם ראשי ערים מעוניינים ורוצים להיות חלק מ"עיר ללא אלימות", או שבעצם המשטרה היא זאת שבאה ומציעה להם את הפרויקט.

<דני שחר: היום רודפים אחרינו.

מירי רגב: כי בנושא השיטור העירוני אני יודעת, זה מגיע לפה לאישור.

מירי רגב: אז אנחנו יודעים פחות או יותר, הוועדה יודעת לקבל פחות או יותר את הדופק העירוני בעניין הזה.

מירי רגב: אבל בעניין של "עיר ללא אלימות" אני שומעת מראשי ערים שהפרויקט הזה כבר נמצא אצלם בעיר.

<רותם פלג: נאמר פה, יש כ-140 רשויות מקומיות שכבר נמצאות בפנים.

<רותם פלג: כמות הפניות שאנחנו נאלצים לדחות או להעביר משנה לשנה מטעמים של חוסר - -

מירי רגב: מטעמי תקציב בעיקר.

<רותם פלג: - - חוסר משאבים וגם התוכנית צריכה להיכנס באופן הדרגתי, היא אדירה.

<רותם פלג: לא חושב שיש רשות בישראל שלא פנתה.

<דני שחר: מילה על זה: היום אנחנו נותנים עזרה גם לרשויות שאנחנו לא מתקצבים אותן, בעיקר רשויות חזקות.

<דני שחר: אתמול בכנס קבעו אתי פגישה ארבע ראשי רשויות, אמרו: אין תקציב, תבוא תבנה לי את התשתית, ונראה איך אנחנו הולכים לכל - - -

מירי רגב: אוקיי, אז תודה רבה.

מירי רגב: אנחנו עוברים לשאלות.

נחמן שי: רק שנייה, מירי, אני שואל: "הקרן לידידות" משתתפת בזה?

מירי רגב: כן.

<רותם פלג: אפשר ארבעה משפטים לפני חברי הכנסת?

מירי רגב: בבקשה.

<רותם פלג: תראו, אני חושב שמה שעולה פה זה כמה דברים.

<רותם פלג: אחד, אני חושב שהוועדה מכירה את זה היטב ממרבית הפגישות שלנו פה.

<רותם פלג: אנחנו משתדלים לעבוד מבוסס על נתונים, נתונים שמהם נגזרת מדיניות, מדיניות שמוכוונת על-ידי השר.

<רותם פלג: מודדים את עצמנו לאורך כל התהליכים שאנחנו מבצעים, כולל להעמיד לעצמנו יעדים וגם לתחקר לאחור ולעשות את השינויים אם נדרש.

<רותם פלג: אתם רואים גם מהמצגת הזאת, שבסוף אנחנו מוצאים את עצמנו כמשרד לביטחון הפנים במקומות שאתה שואל את עצמך מה למשרד לביטחון הפנים ולמקומות האלה.

<רותם פלג: אבל כמו שקורה לנו גם באחריות המשטרה, זה גם קורה במשרד לביטחון הפנים, בסוף האחריות השיורית משתרשרת אלינו ואנחנו מוצאים את עצמנו במקומות האלה.

<רותם פלג: אנחנו נמצאים בעיצומו של השבוע הזה, שבוע שהמטרה שלו היא להעלות את המודעות לבעיות של האלימות בחברה הישראלית.

<רותם פלג: הישיבה הזאת היא מבחינתנו נדבך ונדבך חשוב בהעברת המסר שהנושא הזה צריך להיות מטופל ומטופל היטב, ואנחנו עושים את כל מה שביכולתנו.

<רותם פלג: כולם פה מבינים, גם המדד הזה שהוצג עכשיו, שהטיפול הוא לא רק במגרש שלנו אלא צריך באמת לייצר פה שיתופי פעולה עם כל הגורמים, בין כל משרדי הממשלה שהדבר הזה חונה במגרשים שלהן.

<רותם פלג: כמו שאמר השר, בהובלתו אנחנו בתקופה הקרובה נגבש הצעת החלטה לממשלה, שבעצם תיקח את המדד הזה ותעביר אותו מהשלב שהוא דוח לשלב שהופך אותו למשהו יותר פרקטי וביצועי.

מירי רגב: מאה אחוז.

מירי רגב: תודה רבה לך, המנכ"ל.

מירי רגב: אנחנו עוברים לשאלות ולהתייחסות של הח"כים וגם נציגי שכאן נרשמו.

מירי רגב: ראשון הדוברים – חבר הכנסת דוד אזולאי.

מירי רגב: שלוש דקות בבקשה.

מירי רגב: ולאחר מכן לירן מזרחי, ארגון משפחות נרצחים.

דוד אזולאי: אדוני היושב-ראש, אדוני השר, אתמול השתתפתי ביום כנס שהיה בבנייני האומה ובאמת היה כנס מעניין, חשוב.

דוד אזולאי: אחד הדברים שהטרידו אותי בכנס הזה, ששמעתי אותו היום עוד הפעם, זה הנתון של 66% לא מדווחים.

דוד אזולאי: ולהגיד לכם את האמת, זה הפריע לי מאוד וזה לא הפתיע אותי.

דוד אזולאי: כוותיק פה בוועדה הזאת, זה לא פעם ראשונה.

דוד אזולאי: אדוני השר יודע על מה אני מדבר, זה לא פעם ראשונה שהנושא הזה עולה.

דוד אזולאי: אני לא איש מדע, אני לא מבין גדול בתחקירים, אבל איך אומרים בשטח אני קצת יודע.

דוד אזולאי: אני מגיע למסקנה אחת: כשמדובר על כל כך הרבה מקרים לא מדווחים, המשוואה היא חוסר אמון במשטרה.

דוד אזולאי: ופה אני אומר, על זה צריך להיות הדגש.

דוד אזולאי: אנחנו צריכים להגיע למצב שאזרח ייתן אמון במשטרה.

דוד אזולאי: לצערי הרב, הדבר הזה לא קיים.

דוד אזולאי: כאשר אזרח שוקל אם לפנות או לא לפנות, זה אומר דרשני.

דוד אזולאי: נכון שיספרו לי שאחר כך בסטטיסטיקה השנתית יש למעלה ממיליון, אם לא יותר מזה, של פניות למוקד של המשטרה.

דוד אזולאי: אז איך זה מסתדר?

דוד אזולאי: אז הוא במצוקה, פונה למשטרה, ואחר כך לא נעשה כלום, אז הוא יודע – עזוב, בשביל מה, אני לא פונה עוד הפעם, בזה תם ונשלם העניין הזה.

דוד אזולאי: נושא אחר וחשוב שכדאי לטפל בו, לא נהוג, זה הנושא של יחס המשטרה והאזרח.

דוד אזולאי: רוב אזרחי מדינת ישראל, אין להם עסק עם המשטרה.

דוד אזולאי: למעלה מ-90%, אין להם עסק עם המשטרה.

דוד אזולאי: העסק היחיד שיש לרוב אזרחי המדינה עם המשטרה זה אותו שוטר תנועה שהוא נפגש אתו בפעם הראשונה בחיים.

דוד אזולאי: ואז הוא בעצם חוטף את שוק חייו, כשהוא נפגש עם אותו שוטר והוא מתנהג אליו בצורה ברוטלית, ופה בעצם נשבר האמון בין האזרח לבין המשטרה.

דוד אזולאי: לכן מה שאני חושב, ואני מברך על אותו מרכז מחקר שאדוני הקים, והגיע הזמן, וטוב שעושים את זה, ואני מאוד מקווה שהתוצאות גם ייושמו בסופו של יום, אחרת מה הועילו חכמים בתקנתם.

דוד אזולאי: אני מאוד מאוד מקווה ששני הדברים הללו – להחזיר את אמון הציבור למשטרה, אחרת אנחנו יכולים לעבוד לריק.

דוד אזולאי: כאשר שוטר לא מגלה יחס נאות לאזרח, אנחנו בבעיה.

דוד אזולאי: ואנחנו צריכים לעשות הכול על מנת שאזרח ייתן אמון במשטרה, יפנה למשטרה, המשטרה תטפל.

דוד אזולאי: ואני בטוח שזאת תהיה תוצאה שבסופו של יום תהיה פחות אלימות.

דוד אזולאי: ואני אומר את זה גם, אדוני השר, ואמרתי את זה, ואגיד את זה גם במליאה ואגיד את זה גם עכשיו.

דוד אזולאי: אנחנו לקראת אירועי מירון.

דוד אזולאי: זה לא סוד שהציבור החרדי מתהלך במדינת ישראל כמוכה, כנרדף.

דוד אזולאי: ואני נורא חושש מהמגע האישי של המשטרה עם אותם עולים למירון.

דוד אזולאי: לכן פניתי, ואני פונה גם אליך, אדוני השר, לפנות לשוטרים בשטח: אנא מכם, גלו יותר סבלנות בימים הללו כלפי אותם אזרחים שעולים למירון, על מנת שהכול יעבור בשלום, כי בזה כולנו שותפים, גם המשטרה, גם אנחנו העולים למירון, כולם רוצים שהאירוע הזה יעבור בשלום.

דוד אזולאי: ולכן אני פונה אליך, אדוני השר, דיברתי עם מפקד המחוז, דיברתי עם כל הגורמים הנוגעים בדבר, אני פונה גם אליך, שתהיה פנייה ישירה שלך לשוטרים בשטח: אנא מכם, גלו סבלנות כלפי האזרחים העולים למירון.

דוד אזולאי: אחרת, אני אומר לך, אני מוטרד, אני מודאג, הציבור החרדי הולך עם כאב גדול של הסתה כנגדו מהממשלה הנוכחית.

דוד אזולאי: תודה, אדוני.

מירי רגב: תודה רבה לך, חבר הכנסת דוד אזולאי.

מירי רגב: לירן, בבקשה, שלוש דקות.

מירי רגב: לאחר מכן חבר הכנסת מקלב נרשם, והוא איננו, אחריו חבר הכנסת זבולון כלפה.

<לירן מזרחי: שלום לכולם, שמי לירן מזרחי.

<לירן מזרחי: לפני שנה וחצי לצערי נכנסתי לארגון משפחות נרצחים ונרצחות, אבא שלי נרצח בפתח ביתי באביחיל על-ידי פורצים.

<לירן מזרחי: הוא ירד להביא לחם לבן שלי באמצע ארוחת ערב, והוא נתקל בפורצים שדקרו אותו.

<לירן מזרחי: אנחנו קודם כול כחברי הארגון מברכים על הדוח הזה.

משה זלמן פייגלין: נתפסו הרוצחים?

<לירן מזרחי: נתפסו הרוצחים אחרי עשרה חודשים.

משה זלמן פייגלין: מי הם היו?

<לירן מזרחי: שוהים בלתי חוקיים מטול-כרם.

<לירן מזרחי: עכשיו מתנהל המשפט שלהם.

<לירן מזרחי: אז כמו שאמרתי, קודם כול אנחנו מברכים באמת על הדוח הזה ועל איסוף הנתונים.

<לירן מזרחי: אני יכולה להגיד בשמי ובשם כל מי שחווה את מקרה האלימות החמור ביותר, שתחושת הביטחון האישי היא בעיקר על הנייר ועל הדוח, כי כל עשירית אחוז, אם יש ירידה או אין ירידה, זו משפחה שנהרסת וזה עולם ומלואו.

<לירן מזרחי: ואנחנו מרגישים שהביטחון האישי לא במגמת עלייה.

<לירן מזרחי: אני יכולה להגיד בתור מישהי שגרה בעמק חפר, שמכת הפריצות שם היא מאוד גבוהה, וגם בגלל זה אבא שלי נרצח.

<לירן מזרחי: אנחנו לא מרגישים בטוחים בבית, אנחנו מכניסים את עצמנו לסוג של כלא בבתים, עם סורגים, עם גדרות, עם מצלמות אבטחה, והפורצים מסתובבים להם חופשי.

<לירן מזרחי: אני מסתכלת על ההשוואה לנתונים של מדינות ה-OECD, אני חושבת שמדינת ישראל כמדינה שנלחמת על קיומה מול גורמי טרור, אנחנו לא יכולים להרשות לעצמנו להיות במקום ממוצע אלא אנחנו חייבים להיות במקום הרבה הרבה יותר גבוה, כי בכל המדינות האחרות, אין להם איום קיומי ואין להם אנשים שנרצחים גם בפן של טרור.

<לירן מזרחי: אנחנו קוראים כארגון משפחות נרצחים ונרצחות, מעבר להגברת האכיפה גם בנושא הסכינאות, אנחנו כמעט כל יום שומעים על איזשהו אירוע דקירה, אירועי רצח בלתי פוסקים.

<לירן מזרחי: ואנחנו פשוט מנסים להילחם שלא ייכנסו עוד משפחות למעגל הטירוף שאנחנו נכנסנו אליו.

מירי רגב: תודה רבה לך.

מירי רגב: תודה רבה שהגעת לכאן, אני יודעת שזה לא פשוט לך.

מירי רגב: ותודה רבה, תהיו חזקים.

מירי רגב: חבר הכנסת זבולון כלפה, בבקשה, לאחר מכן חבר הכנסת פייגלין.

זבולון כלפה: תודה רבה לך, גברתי היושבת-ראש.

זבולון כלפה: אדוני השר והצוות, האמת אני לא יודע מאיפה להתחיל, כי אני נוגע בסוגיה הזאת מהרבה מאוד היבטים.

זבולון כלפה: אבל קודם כול מספר מילים כלליות קצת, אין לי ספק שפה באמת נצרכת עבודה משותפת מאוד של הרבה מאוד גורמים כדי להכניע את המציאות הזאת.

זבולון כלפה: אם הבוקר אנחנו שומעים ומתבשרים על מטען חבלה בתוך בית-ספר, ניסיון לדרוס ראש עיר, אפשר לאחר מכן להסביר את זה שזה לא בדיוק היה, אין לי ספק שמשהו בחברה משתנה, משתנה בצורה משמעותית מאוד ואי-אפשר להתעלם מהדבר הזה.

זבולון כלפה: עכשיו לתחושת הביטחון או להרגשת הביטחון האישי, אני רוצה לומר לך, אדוני השר, אני בנגב לא חש ביטחון.

זבולון כלפה: ביום חמישי האחרון הסתובבתי בכמה יישובים בנגב במשך 12-10 שעות, אני אומר לך, התהלכתי על קצות האצבעות, חסמו אותי לא מעט פעמים בלי שום פרובוקציה מצדי, לא נתנו לי לעבור.

זבולון כלפה: היישובים האלה מלאים בנשק לא חוקי גם כן, אז אני כמובן נזהר על חיי.

זבולון כלפה: לא מעט איומים קיבלתי על אף שמצדי לא הייתה שום פרובוקציה, סתם סיור למידה לעומק של השטח.

זבולון כלפה: ישנם כבישים בנגב שלא נוסעים עליהם בלילה.

זבולון כלפה: מציר 31 ל-25, לכיוון בסיס חיל האוויר של נבטים, הציר הזה סגור בלילה לנסיעת יהודים.

זבולון כלפה: אין סיכוי שייסע שם רכב בודד של יהודים.

משה זלמן פייגלין: גם בגליל.

זבולון כלפה: אני בטוח שגם בגליל.

זבולון כלפה: נקודה שנייה, אלימות היא תוצאה של חברה.

זבולון כלפה: ואני רוצה לומר לך: אם בדקות האלו כרגע ישנם אנשי משטרה שיוצאים לבצע פעילות שהושתה עליהם על-ידי המשטרה או הצבא ללא תגים, זה גם חלק מהאלימות, כי זה מאפשר להם להסתתר מאחורי משהו אנונימי.

זבולון כלפה: בדקות האלו יוצאים כרגע לגרש יהודים במעלה רחבעם, והשוטרים הגיעו לשם ללא תגים.

זבולון כלפה: זה לא קרה במקרה, הייתה פה איזושהי הנחיה.

זבולון כלפה: זה לא נורמלי.

נחמן שי: מה ההוראות אומרות?

זבולון כלפה: ההוראות אומרות להיות עם תגים בכל מקום.

זבולון כלפה: לא יכול להיות שלא.

זבולון כלפה: זו נקודה שנייה.

זבולון כלפה: נקודה שלישית, אשמח מאוד שתראה את הדברים בעיניים, לא בסיור מוזמן על-ידי אנשי המשטרה, אלא בסיור על-ידי אנשים שחיים בצד השני של השטח, החקלאים בנגב וגם בגליל משוועים לעזרה.

זבולון כלפה: זה לא נורמלי.

זבולון כלפה: הם מדברים על שטחים מאוד מאוד נרחבים, אני רוצה להראות לך שהפשיעה נגדם היא בהיקפים וכמויות שלא תתואר בכלל.

זבולון כלפה: ישנו יעד מבוצר של חקלאי, פשוט ככה, פשוטו כמשמעו, 15,000 דונם בנגב יעד מבוצר.

זבולון כלפה: פשוט הוא בנה לבד.

זבולון כלפה: ואני שואל אותו: מה זה?

זבולון כלפה: הוא אמר לי: אין לי דרך אחרת להגן על התוצרת פה.

נחמן שי: מה הוא עושה?

זבולון כלפה: הרים סוללות מסביב לכל היעד הזה.

זבולון כלפה: הוא מגדל ירקות.

מירי רגב: שיבוא, יבקש שיטור עירוני, אולי נאשר לו.

זבולון כלפה: ודרך אגב, זה צמוד לבסיס חיל האוויר בחצרים.

זבולון כלפה: זאת אומרת, לכאורה מקום מרכזי, לא שתגיד במקום שכוח אל.

זבולון כלפה: אני חושב, ואני אומר עוד פעם, ישנו איזשהו פער לא מבוטל בין התחושות שאתה מקבל במשרד לבין מה שאני רואה בשטח כאזרח.

זבולון כלפה: אז יכול להיות שאני לא רואה את כל התמונה ואתה רואה תמונה כוללת יותר, אבל בתמונה שאני רואה, אני אומר לך, אדוני השר, המצב הוא ממש ממש לא פשוט.

זבולון כלפה: נקודה נוספת, האוכלוסייה הבדואית בנגב זו אוכלוסייה שלי היא יקרה מאוד כי היא חלק ממרקם החיים בנגב.

זבולון כלפה: עכשיו, ישנם חלק מהיישובים שההנהגה המקומית לקחה על עצמה אחריות ומנסה להוביל שינוי.

זבולון כלפה: ישנו יישוב כמו חורה למשל, שאני יכול לחלוק למשל על ראש הרשות שם ולא להסכים אתו, הוא נציג של התנועה האסלמית.

זבולון כלפה: אבל הם משוועים שם לנקודת משטרה והם פנו מספר פעמים אליכם, ואני לא יודע למה הדבר הזה מתמהמה, כי אני אומר שוב, בסוף הנוכחות שלכם בכל מקום שהיא נמצאת, אין לי ספק שהיא מקרינה, שהיא משפיעה, שהיא נותנת תחושה של ביטחון לכולם, ומאפשרת לנו, ואני מדגיש לנו בנגב, לא דיברנו לא ביהודה ושומרון ולא במזרח ירושלים אלא בנגב, לנסוע בבטחה.

זבולון כלפה: אני אומר לך בכנות: אשתי למשל לא נוסעת בשעות הערב לבד בכבישים.

זבולון כלפה: ואני מדבר אתך בנגב – צומת בית-קמה, צומת דבירה, הכבישים האלו, אי-אפשר לנסוע שם.

זבולון כלפה: תודה רבה.

מירי רגב: תודה רבה, זבולון.

מירי רגב: חבר הכנסת פייגלין, בבקשה, שלוש דקות.

משה זלמן פייגלין: אני שמח שחבר הכנסת כלפה התחיל לתאר את המציאות האמיתית ולא את המציאות שלצערי הרב עולה לכאורה מתוך הנתונים, שהם אולי נכונים, אבל הם פשוט לא מתארים את המציאות בכלל.

משה זלמן פייגלין: יש לי הרבה מאוד כבוד למשרד לביטחון הפנים ואנשיו.

משה זלמן פייגלין: אני חושב שהמשרד הזה הוא אולי המשרד החשוב ביותר בממשלה, אדוני.

משה זלמן פייגלין: אמרו חז"ל: אלמלא מוראה של מלכות איש את רעהו חיים בלעו.

משה זלמן פייגלין: אז בעצם אתם עמוד התווך של קיום המדינה.

משה זלמן פייגלין: ואין לי ספק שאתם עושים עבודה טובה מאוד ואני רוצה להודות לכם, אבל מה שנדרש הוא שמי שעומד בראשכם יתווה אסטרטגיה ולא יהיה אחד הפקידים ומכבי השריפות, אלא מי שמבין את הבעיה האסטרטגית ומתמודד איתה.

משה זלמן פייגלין: ואני לא רואה את זה קורה, לחלוטין לא, אלא בדיוק להיפך.

משה זלמן פייגלין: אולי זאת טעות בכלל להעמיד בראש המשרד הזה מישהו מתוך המערכת, אני רק זורק כאן שאלה בסיסית.

משה זלמן פייגלין: ייתכן שמי שבא מתוך המערכת רואה רק את העצים ולא רואה את היער.

נחמן שי: יש לזה פנים לכאן ולכאן.

נחמן שי: היו דברים מעולם.

נחמן שי: תלמד את ההיסטוריה של המשרד.

משה זלמן פייגלין: נכון.

משה זלמן פייגלין: אני זורק שאלה שצריכה להידון בלי קשר לעניין.

דוד צור: זה עניין פרסונלי.

דוד צור: עד היום היו רק מחוץ למערכת.

נחמן שי: היו כל מיני.

משה זלמן פייגלין: עוד מעט היא תגיד לי שנגמר לי הזמן.

משה זלמן פייגלין: תרשו לי לומר לכם: הצבתי כאן סימן שאלה, אני חושב שראוי לדון בו.

משה זלמן פייגלין: ועכשיו, מדוע אני אומר את הדברים?

משה זלמן פייגלין: תראו, רבותי, ככל שיש פחות מדינה, יש יותר פשיעה.

משה זלמן פייגלין: כמו שאמרתי: אלמלא מוראה של מלכות איש את רעהו חיים בלעו.

משה זלמן פייגלין: אין בישראל מוראה של מלכות.

משה זלמן פייגלין: אם בנתניה כדי לפתוח עסק אני צריך אישור לא של העירייה אלא של העולם התחתון, אז אין מוראה של מלכות.

משה זלמן פייגלין: אין מוראה של מלכות.

משה זלמן פייגלין: ואם קבלן כדי להתחיל פרויקט צריך לסגור עם "חברת שמירה", במירכאות כפולות ומכופלות, לא בנגב, "פרוטקשן", אין מוראה של מלכות, זה לא מתחיל בכלל.

משה זלמן פייגלין: זה אומר שבאופן אסטרטגי כשלת, אדוני השר, בהבנת היסוד של כל העניין.

משה זלמן פייגלין: וכאשר, תסלח לי, כובשים לך את לב ליבה של בירתך למשך שבוע ימים, ואתה לא מאשר לקצינים, שמבקשים להיכנס למסגד שממנו נורים זיקוקים ואבנים, אתה לא מאשר, כך הם אומרים, וכאן בוועדה מנסה לגלגל חזרה את האחריות אליהם, אז זה כישלון שלך.

משה זלמן פייגלין: ואז אין מוראה של מלכות, ויש קשר הדוק בין הדברים.

משה זלמן פייגלין: אתה לא יכול להחליט שבנושאים הלאומניים אתה בורח מהאחריות שלך, כי כאן זה ערבים, ואיפה שקל לך, שם אתה מתמודד.

משה זלמן פייגלין: כי בסופו של דבר אתה מקבל את זה בחזרה בעולם התחתון בפתח תקווה ובעולם התחתון בכפר סבא, וברחובות ובכל מקום אחר.

משה זלמן פייגלין: אבל ככל הנראה המכוניות שמתפוצצות בפתח-תקווה זה מין מטאוריטים שיורדים מהשמיים, לא ראינו אותם פה בנתונים בכלל.

משה זלמן פייגלין: ועסקים כבר לא משלמים "פרוטקשן", ונערות לא נשחטות בעפולה, וילדות לא שוכבות שנה בבית-חולים לווינשטיין, ילדות קטנות בנות חצי שנה, עם גולגולת מנופצת.

משה זלמן פייגלין: ועוד דוגמאות?

משה זלמן פייגלין: מישהו ניסה ללכת לבקר בהר הזיתים את קברו של ראש הממשלה מנחם בגין לאחרונה בלי חברת שמירה פרטית שהוא שוכר לצורך כך?

מירי רגב: זה שאבן בכלל לא נחשבת פה לסוג של אלימות, זה נורא.

משה זלמן פייגלין: נמשיך.

משה זלמן פייגלין: שמעתם על כך שבתי כנסת בלוד וברמלה נשרפים עד היסוד?

משה זלמן פייגלין: את מישהו זה מעניין?

משה זלמן פייגלין: זה לא טרור.

משה זלמן פייגלין: התאונות דרכים, התאונות הקשות, התאונות הקטלניות, רובן באות כתוצאה מסוג של אלימות, תסלחו לי, לאומנית, על הכבישים, יש קשר בין הדברים.

נחמן שי: מה?

משה זלמן פייגלין: כן.

משה זלמן פייגלין: הנתונים מראים בדיוק, ברוב תאונות הדרכים הקשות, מי מעורב?

משה זלמן פייגלין: אנשי מגזר מאוד מסוים.

משה זלמן פייגלין: זה לא מעניין.

נחמן שי: וואו וואו.

מירי רגב: רגע, נחמן, תן לו עוד.

משה זלמן פייגלין: אני מדבר אתך על נתון, נחמן שי.

משה זלמן פייגלין: חילול אנדרטאות של הצנחנים ואנדרטאות צה"ל אחרות, מעשה שגרה, זה כנראה כתובות גרפיטי חביבות כאלה.

משה זלמן פייגלין: כתובות שכתוב עליהן: היטלר צדק, בטייבה אתמול, אראה לכם את התמונה אם אתם רוצים, זה לא טרור, זה שום דבר, אלה כתובות חיבה.

משה זלמן פייגלין: עשרות יידויי אבנים, בקבוקי תבערה, ירי, נרצח קצין צה"ל לשעבר לא מזמן על הכבישים – כל זה עובר ככה בסך.

משה זלמן פייגלין: ברוך השם, הכול כבר נפתר, אפשר לסגור את המשרד לביטחון הפנים, ואולי לקרוא המשרד לציד מכשפות, כי טוב שיש מכשפות לצוד, להפנות את כל תשומת הלב הציבורית אך ורק לנושא אחד – חמור, שלא אובן לא נכון, נושא חמור שנקרא "תג מחיר", ישנם פרחחים שמסמנים כתובות גרפיטי בכל מיני מקומות, ועכשיו צריך מדינה שלמה להאיץ נגדם.

משה זלמן פייגלין: למסגד שממנו - -

נחמן שי: אתה חוזר על הביטוי השחוק הזה.

משה זלמן פייגלין: אל תפריע לי עכשיו.

משה זלמן פייגלין: - - למסגד שממנו נורו זיקוקים ונכבש לחלוטין – לחלוטין, שלא יספרו לנו סיפורים, זה מה שהיה שם – אני מדבר עכשיו על הר-הבית, מסגד אל-אקצא לא עשו שום דבר, אבל אל ישיבה, מקום קדוש יהודי, שישנה נגדה חשדות, חמורים ככל שיהיו, היה את מלוא האומץ להכניס פלוגה של משמר הגבול ולסגור אותה, להלאים אותה למעשה, וזה עדיין המצב שם.

משה זלמן פייגלין: רבותי, מזל שישנם התופעות, אני מוסיף, החמורות הללו, כי אחרת היינו צריכים להמשיך ולהתמקד בבעיות האמיתיות.

מירי רגב: תודה רבה.

משה זלמן פייגלין: ואני רק אסיים שבעקבות מה שקרה בפסח בהר-הבית, בעקבות הכישלון הצורב הזה בהשלטת ריבונותה של מדינת ישראל בלב בירתה, הוצאתי מכתב חריף לראש הממשלה.

משה זלמן פייגלין: עם כל הכבוד לשר אהרונוביץ, ויש לי כבוד, בתפקיד הזה הוא נכשל כישלון חרוץ.

משה זלמן פייגלין: הדבר הזה לא יכול להיות והוא צריך להתפטר.

משה זלמן פייגלין: תודה רבה.

מירי רגב: תודה רבה לך.

מירי רגב: דקה דיבור.

מירי רגב: תציג את עצמך.

מירי רגב: אתה מדבר מיד אחריו, נחמן שי וחבר הכנסת דוד צור.

<גיא יפרח: דקה אז אעשה את זה מהר.

<גיא יפרח: גיא יפרח, סגן וממלא מקום ראש העיר במעלה-אדומים.

<גיא יפרח: יש לי דקה, אז אדבר בנקודות.

מירי רגב: יש לך שלוש דקות.

מירי רגב: מה שתכניס בשלוש דקות.

מירי רגב: בבקשה.

<גיא יפרח: אוקיי.

<גיא יפרח: אתחיל בנושא של "עיר ללא אלימות".

<גיא יפרח: מעלה-אדומים הייתה אחת הערים הראשונות שנכנסו לפרויקט עוד לפני מספר שנים.

<גיא יפרח: יש לנו קשר הדוק עם דני, ואנחנו כל הזמן מברכים על זה שערים אחרות, בעקבות הפיילוט המוצלח שהיה, נכנסו לפרויקט.

<גיא יפרח: אבל יש לנו חשש שהתקציב הולך ונשחק, ולדעתי אנחנו נמצאים היום בקו האדום שלו.

<גיא יפרח: זאת אומרת, זה התקציב שממנו, אם שאלת, גברתי היושבת-ראש, על הרצון של הערים, אז חד-משמעי אני חושב שיש רצון של ערים, בטח מעלה-אדומים, אבל שם הקיצוץ התקציבי צריך להיעצר כדי שזה יהיה באמת אפקטיבי.

<גיא יפרח: ונושא נוסף זה בתחום האלכוהול.

<גיא יפרח: כבוד השר, אני חושב שהמהלך עם נושא האלכוהול, שבו היום שופכים אלכוהול ברחובות העיר או בפארקים, זה דבר טוב ומבורך וזה סוג של התחלה.

<גיא יפרח: האמת היא, אני חמש שנים מחזיק את תיק הנוער ברשות המקומית ואני מכיר את זה על בוריו, את הנושא הזה, ויש לנו שיתוף פעולה ממש טוב עם המשטרה, אבל הנושא הזה של שוטרים וגנבים, אבל כמשחק, שבו הילד מחביא לשוטר שמגיע ומצחקק לו, והשוטר צריך לחפש את בקבוק הוודקה, ואחר כך בסוף מה לעשות, לשפוך אותו באיזה עציץ בצד, זה לא זה.

<גיא יפרח: כשחווים חוויה עם שוטר, הוא צריך לדעת שאסור לו לשתות אלכוהול.

<גיא יפרח: ההחלטה לשפוך אלכוהול, מותר לך להיות אתו, מותר לך אולי אפילו לשתות אותו, אבל רק לא בפארק, ואולי לא בגיל – זה לא ברור.

<גיא יפרח: צריך לחוקק חוק שילד, נער מתחת לגיל 18, אסור לו לשתות אלכוהול, נקודה, ואם הוא עושה את זה, הוא מקבל קנס.

<גיא יפרח: לא חושב שצריך ללכת ישר לעבירה פלילית, אבל הוא מקבל קנס.

<גיא יפרח: הקמות הרעש מוגרו במעלה-אדומים.

<גיא יפרח: אני אומר לכם, נתונים מדהימים.

מירי רגב: תסיים בבקשה, גיא, את דבריך.

<גיא יפרח: אז אני חייב להגיד משהו הכי חשוב.

מירי רגב: בבקשה.

מירי רגב: מתחילים עם הכי חשוב בדרך כלל, אבל בבקשה.

<גיא יפרח: אז הנה, אני מסיים עם הכי חשוב.

<גיא יפרח: נושא זריקת האבנים מצוקי עיסאוויה וממנהרת הר הצופים, תושבי מעלה-אדומים וכל גוש אדומים פשוט נמצאים בחוסר ביטחון אישי משווע.

<גיא יפרח: הנתונים שהראיתם כאן, כבוד השר, על הפניות, זה אותו דבר כאן במעלה-אדומים.

<גיא יפרח: כבר לא פונים לא למוקד העירוני ולא למשטרה, חוששים מאוד.

<גיא יפרח: הורים לילדים, הורים עושים תרגולות לילדים שלהם, מה קורה אם זורקים אבן, איך מתכופפים, איך שמים ידיים על ראש, ומחכים עד שאבא או אמא אומרים שאפשר לחזור חזרה לשבת במושב.

<גיא יפרח: זה המצב.

<גיא יפרח: צוקי עיסאוויה, יש שמה ברדק, ואני אומר לכם שאנחנו ממש חוששים שלא ירחק היום שיהיה שמה אירוע מכונן.

מירי רגב: גיא, תודה רבה.

מירי רגב: חבר הכנסת נחמן שי, לאחר מכן חבר הכנסת דוד צור.

נחמן שי: תודה רבה, גברתי היושבת-ראש, אדוני השר.

נחמן שי: האמת היא שלא חשבתי שהדיון הזה זה על תפקודו של השר לביטחון הפנים, חשבתי שאנחנו עוסקים במשרד.

נחמן שי: אז אני רוצה להגיד משהו לידיעת כל הנוכחים פה, ואני מכיר את המשרד הזה 45 שנה.

מירי רגב: גם אגיד את זה בסיום דברי.

משה זלמן פייגלין: הוא לא קיים 45 שנה.

נחמן שי: הוא היה משרד המשטרה.

נחמן שי: אל תלמד אותי את ההיסטוריה, תאמין לי שאני טוב בזה.

נחמן שי: ואני רוצה להגיד לך, סליחה שאני נותן מחמאות, כי זה לא מקובל מצד האופוזיציה, שאתה אחד מהשרים הטובים ביותר שישבו במשרד הזה, אחד השרים הטובים ביותר.

נחמן שי: ואני דווקא מצדד בעובדה שבאת מתוך המערכת, אתה מכיר אותה, אתה יודע את חולשותיה, את יתרונותיה, ואתה מיטיב להפעיל אותם.

נחמן שי: וזה לא עניין פשוט.

נחמן שי: זה משרד מאוד מורכב, נוגע בכל תחומי החיים של אזרחי מדינת ישראל, בכל תחומי החיים.

נחמן שי: כל אחד מאתנו קם בבוקר, ואיכשהו כבר תופס את המשטרה בזווית כזו או אחרת של העין, מהכביש דרך הבית-ספר דרך כניסה פה לכל מקום.

נחמן שי: ונוח מאוד להטיל לחיקה של המשטרה כל פגם בחברה ישראלית.

נחמן שי: זה נורא קל, זה מטרה מיידית, היא גם לבושה מדים.

נחמן שי: ויושב פה ידידי משה פייגלין, הוא עכשיו את כל מצב הביטחון בשטחים, שהוא בעיה בפני עצמה, חמורה ביותר, הוא זורק על המשטרה עכשיו, כאילו שהוא אחראי על כל כביש במדינת ישראל.

משה זלמן פייגלין: הוא לא?

נחמן שי: לא, הוא לא, אתה יודע שצה"ל ישנו שם.

נחמן שי: גם לא אאשים את צה"ל, ואני מצטער צער רב על כל אזרח ישראלי, כל יהודי וכל ערבי שנפגע בדרכים.

משה זלמן פייגלין: דיברתי רק על דברים שבסמכותו.

נחמן שי: תן לי לסיים.

נחמן שי: תן לי, אני רוצה להמשיך.

נחמן שי: אני רוצה להגיד שבתקופת כהונתך נעשו דברים חשובים מאוד במשטרה, כולל הדיון הזה, כולל הגישה שראיתי אצל ד"ר בשורה, של גישה אסטרטגית מחקרית, שמסתכלת על התופעה כולה ומנסה להתמודד איתה.

נחמן שי: וכבר הצגת את אחת מבעיות היסוד: אתם מסתכלים אסטרטגית ואחרים לא מסתכלים אסטרטגית.

נחמן שי: והיא מנסה לפנות למשרדים אחרים ולבקש מהם אינפורמציה ואין לה פרטנרים.

נחמן שי: אז היא עושה אומדנים.

נחמן שי: אולי היא מגזימה לטובה, אולי היא מגזימה לרעה, אבל היא עושה אומדנים.

נחמן שי: זה קשה לעשות מחקר שמבוסס על אומדנים.

נחמן שי: אבל הגישה האסטרטגית לנושא האלימות בחברה הישראלית, שלא מתחילה אצלך, היא מתחילה בחינוך, כל אחד יודע את זה.

נחמן שי: בבית, בחינוך, בסביבה שכל אחד צומח ממנה.

נחמן שי: אתם רק רואים את הפירות הגרועים והבאושים שצומחים בקצה הדרך, ואתם מטפלים בהם בדרך שלכם.

נחמן שי: 5.2 מיליארד זה מתוצאות האלימות, עכשיו תספרו לי כמה אפשר לחסוך על כל אסיר שיושב בכלא אם היו מטפלים בו בגיל שנתיים, ארבע ושש אחרת, והוא לא היה צומח להיות אסיר.

מירי רגב: או היו משקמים אתו כשהוא בכלא, ולא היו משחקים אתו משחקים של שחרור.

נחמן שי: נכון.

נחמן שי: ולא עושים את זה.

נחמן שי: אז אתם מדברים על הגישה האמריקנית?

נחמן שי: תבדוק כמה יושבים באמריקה בבתי הכלא, המדינה, תתקני אותי אם אני טועה, שיש בה פרופורציונאלית הכי הרבה אסירים בעולם.

נחמן שי: הם מצאו פתרון, מכניסים אותם לכלא, החברה האמריקנית הפתוחה והליברלית.

נחמן שי: עכשיו, אני רוצה להגיד לך, משה פייגלין, וגם לאוזניך, השר.

נחמן שי: "תג מחיר" זה לא פרחחים שמושכים באוזן של מישהו, "תג מחיר" זו סכנה אמיתית למדינת ישראל, גם לחברה הישראלית, גם ליחסים בינינו לבין ערביי ישראל, גם ליחסים בינינו לבין ערביי השטחים, ועכשיו גם למעמדה הבין-לאומי של מדינת ישאל.

נחמן שי: אם הוותיקן, הכנסייה, צריכה לפנות למדינת ישראל, ולהסב את תשומת לבנו לכך שעל כנסיות רושמים כתובות נאצה, על כנסיות במדינת ישראל, במדינת היהודים, המיעוט, העם שסוף סוף זכה למדינה, אז זה לא פרחחים, זה פושעים.

נחמן שי: זה פושעים.

נחמן שי: ואני מצדד בגישה של השר, שאני מבין שעכשיו הוא חובר לשרת המשפטים להגיש בעניין הזה גם חקיקה וגם אמצעים הכי חמורים שאפשר, בהתאם לחוק, הכול בהתאם לחוק, כדי לבלום את זה.

נחמן שי: וזה לא פרחחים, אל תקל עליהם.

מירי רגב: מאה אחוז.

משה זלמן פייגלין: הסיפור בבת-חפר הוא לא איום?

נחמן שי: הכול איום, כל מעשה.

משה זלמן פייגלין: הסיפור שם לא צריך איזה חקיקה?

נחמן שי: בוודאי שצריך, אני לא מכחיש את הדברים שנאמרו.

מירי רגב: נחמן ופייגלין, השר צריך לעלות למליאה והוא עוד רוצה לענות לנו על השאלות.

נחמן שי: לא את הפשע האיום שנעשה למשפחת מזרחי ולא את התיאורים של זבולון כלפה.

משה זלמן פייגלין: אני לא אמרתי שזה לא חמור, אבל יצאנו לגמרי מפרופורציות.

נחמן שי: אבל "תג מחיר" שהמשטרה מתמודדת אתו - - -

משה זלמן פייגלין: הבעיה של ה"פרוטקשן" זה לא איום?

נחמן שי: אני פונה אליך גם, השר, ואני יודע שאתה מעורב בנושא, תן ל"תג מחיר" - - -

משה זלמן פייגלין: במשך חודש ימים כל בעיות הביטחון של המדינה זה גרפיטי על איזשהו משרד.

נחמן שי: עם כל הכבוד, היום הבעיה המרכזית של מדינת ישראל זה לא כמה עולים להר-הבית כל בוקר.

נחמן שי: עם כל הכבוד.

מירי רגב: תודה רבה, נחמן.

מירי רגב: חבר הכנסת דוד צור.

מירי רגב: לאחר מכן הרב אקשטיין דקה – דקה, כי השר צריך לעלות, ואני רוצה עוד שהוא יענה לחברי הכנסת.

מירי רגב: אז אני נותנת לך לדבר, כי אתה מסייע לנו בפרויקט חשוב, אבל תמתין רגע, אתה אחרי חבר הכנסת דוד צור.

מירי רגב: את רשומה, רינה, וגם עמאר רשום וגם אורית רשומה, והכול יהיה בסדר.

דוד צור: מן הסתם יש לי יותר משלוש דקות לדבר בדיון כזה.

דוד צור: רק הגלישה של הנושאים בדיון כאן מראה כמה זו משטרה בעצם שקשה מאוד להשוות אותה לשום מקום אחר בעולם.

דוד צור: מנסים את ה-OECD, מנסים ארצות-הברית, אבל זו משטרה עם אחריות שיורית שאין דבר כזה בעולם – בעיות ביטחון, פח"ע, הר-הבית.

דוד צור: פה באנו לדיון בכלל בנושא אלימות שבעיני הרבה יותר מטרידה.

דוד צור: זה הרציחות, המועדונים, ה"פרוטקשן", ספורט וכל בעיות האלימות שבעצם המחקר הזה בא לדבר בהן.

דוד צור: אחת הבעיות המרכזיות, שמשטרת ישראל לא מצליחה לדעתי לעשות סדר מאז אותה החלטה ב-74' או 75' אחרי ועדת חורב, זה בהפיכה של המשרד לבט"פ לבט"פ ממשרד שהיה משרד המשטרה.

דוד צור: ובעניין הזה כל הזמן על האיזונים האלה המשטרה נעה כל הזמן.

דוד צור: עכשיו, אין פה, וזה לפתחנו, אמר פה פייגלין ידידי שהמשרד הזה הוא אולי המשרד הכי חשוב, ונתת ציטוט גם יפה.

דוד צור: בסופו של דבר, יתקן אותי המנכ"ל אם אני טועה, לדעתי המשרד לביטחון הפנים הוא סביב ה-2.5%-2% במקרה הטוב, עם כל העליות הנוספות שהיו, מכלל עוגת תקציב המדינה, מה שאתה יכול לקחת ממשרדים אחרים שזה אחרת לגמרי.

דוד צור: אז אין פה לא טייס אוטומטי להתפתחות אורבנית, בעיות מה שנקרא בעגה המשטרתית "מעלולים", שעושה איזה שקלול גם של אוכלוסייה, גם של אירועים וכן הלאה.

דוד צור: והמשרד הזה הוא בחסר כל הזמן.

דוד צור: יש פער עצום בין המציאות לבין המציאות הנתפסת בתחושת הביטחון.

דוד צור: אגב, היא דו-צדדית – אירועים מז'וריים כמו רצח, כמו פיגוע תופת פלילי, מייצרים תחושת חוסר ביטחון מיידית.

דוד צור: לעומת זאת, הסטטיסטיקות יכולות להראות ירידה.

דוד צור: אז לא אתבטא פה, זה קצת לשון גסה, יש לי איזה אנלוגיה לעניין הזה - - -

משה זלמן פייגלין: לא, אבל השר בעצמו אמר שהחומרה של העבירות עולה.

דוד צור: ברור, אבל הראייה חייבת להיות אסטרטגית, באמת להתייחס לנתונים.

דוד צור: ולפעמים הנתונים היבשים מאוד מכעיסים אדם שבא מאיזה פריזמה של אירוע אחד או שניים.

מירי רגב: בבקשה, דוד.

דוד צור: אני סבור לעניין הענישה אגב, שזה לא בחצר של המשטרה.

דוד צור: אנחנו מדינה רחמנית בני רחמנית כלפי עבריינים וכלפי מי שפוגע בנו.

דוד צור: לצערי החוק הזה שהלכנו אליו, שנכון, לקחו אותו גם לעניין המדיני, אבל אני דווקא חושב עליו בזווית הפלילית, של ענישת מינימום באירועי רצח, של הפסקת החנינות הסיטונאיות האלה, וקציבה מיידית אחרי שאנשים נכנסים למאסר עולם.

דוד צור: יש פה משפחות שלמות שנהרסות, אין צדק, והדבר הזה חייב תיקון.

דוד צור: מילה אחרונה לעניין, וידידי נחמן לדעתי עשה פה את העבודה בשבילי גם.

נחמן שי: וטוב הדבר.

דוד צור: במובן שאני נחשד כמי שבא מהארגון וכן הלאה.

דוד צור: אבל מכיוון שהייתי פה ואני כאן עכשיו, והייתי גם במגוון לא מעט של תפקידים, כולל במשרד לביטחון הפנים כראש המטה, אני אומר לכם, והשר אז לא במפלגה שלי, הוא לא יקדם אותי, הוא לא יעיף אותי, השר הזה, אי-אפשר "לעבר" אותו, נקודה.

דוד צור: זה יתרון עצום.

דוד צור: ואני אומר את זה כמי שבא מתוך הארגון.

דוד צור: לכן להסיט את הדיון, גם בטי"ת וגם בתי"ו, לרמה הפרסונלית, פשוט לא רק שזה טעות, זה מטעה את כולם.

משה זלמן פייגלין: זה לא פרסונלי, לדעתי היה פה כישלון אסטרטגי.

מירי רגב: פייגלין, את דעתך אמרת.

מירי רגב: ומותר לאחרים להגיד את עמדתם, והיא אחרת.

משה זלמן פייגלין: זה לא פרסונלי, זה כל מה שאני אומר.

מירי רגב: נתתי לך עוד דקה לדבר, כי הפריעו לך.

מירי רגב: בבקשה.

דוד צור: זה לא פרסונלי אבל זה אישי.

דוד צור: ואני חושב שהוא שר מצוין, והלוואי עלינו שהוא יהיה - - -

משה זלמן פייגלין: אתה יודע, גם אולמרט היה מצוין.

מירי רגב: סליחה, ההשוואות האלה לא מקובלות.

משה זלמן פייגלין: הוא היה מצוין עד שנכשל.

מירי רגב: מאה אחוז.

משה זלמן פייגלין: כשכבשו לך את בירתך לשבוע ימים – נכשלת, זה הכול.

משה זלמן פייגלין: נכשלת, תלך.

נחמן שי: תבטל את ההשוואה מכל וכל.

מירי רגב: אני מבקשת, נמצא פה שר, אין לו פה ועד עובדים שמגן עליו.

מירי רגב: אני מבקשת, אמרת את אמירתך, מותר לך להגיד את מה שאתה אומר, אבל בזה סיימנו את הדיון.

מירי רגב: בבקשה.

חמד עמאר: זה לא מתאים.

חמד עמאר: אין מקום למשפט הזה.

דוד צור: לעניין האלימות עצמה - - -

מירי רגב: לא, אני לא פותחת עכשיו את הדיון.

מירי רגב: זהו.

דוד צור: לא, אני לא פותח כלום, אני רק אומר משפט.

מירי רגב: אז משפט.

דוד צור: מה שהציג פה דני ומה שהציגה בשורה, הנושא הזה של שיתוף הפעולה או היעדר שיתוף הפעולה הבין-משרדי הוא לב ליבו של העניין, כי בסוף המשטרה מטפלת בקצה באלימות, אבל אנחנו חייבים למנוע את האלימות הזאת, למנוע את האירועים בטרם התרחשותם.

דוד צור: וזה למשטרה יש תפקיד, אבל הוא לא התפקיד המרכזי.

דוד צור: היה צריך לשבת פה מנכ"ל משרד החינוך, מנכ"ל משרד הרווחה ומכאן לדבר על הנושאים האלה.

מירי רגב: דוד, תודה רבה.

מירי רגב: הרב אקשטיין, דקה, ולאחר מכן חבר הכנסת רינה ואחריה חבר הכנסת עמאר.

מירי רגב: בבקשה.

<יחיאל אקשטיין: תודה רבה, כבוד היושבת-ראש וכבוד השר.

<יחיאל אקשטיין: לפני שמונה שנים "הקרן לידידות", אנחנו הפילנתרופיה, כפי שאתם יודעים, הכי גדולה פה בארץ, ובמיוחד בנושאים של רווחה וחברה וביטחון.

דוד אזולאי: צריך להכניס נציג בממשלה מטעמכם.

מירי רגב: דוד, בבקשה, אנחנו מה זה קצרים בזמן.

מירי רגב: דוד, אני באמת רוצה לתת לכולם לדבר, השר צריך לענות ולעלות למליאה.

מירי רגב: בבקשה תעזרו לי.

<יחיאל אקשטיין: ולפני שמונה שנים הנושא של אלימות, לא הייתה מודעות לזה.

<יחיאל אקשטיין: אני לא חושב, לא הייתי פה בכנסת אז, כשהתחלנו את הפיילוט עם המשרד לביטחון הפנים, אז עם אבי דיכטר, וזה היה ב-12 רשויות, עכשיו הפרויקט אפילו עוד יותר טוב ממה שזה היה, ביותר ערים, יותר כסף מושקע בזה, והנושא של אלימות, שזה עכשיו חלק מהדיון, זה הדיון פה, לא היה קורה לפני שמונה שנים.

<יחיאל אקשטיין: אז קודם כול אני רוצה להצדיע לחברה דרך השרים, ובמיוחד בתקופה האחרונה על המודעות ועל הפרויקט עצמו.

<יחיאל אקשטיין: אני רוצה להגיד שאני עובד עם הרבה שרים במשך השנים מאז שעליתי לפני 15 שנה, ולדעתי אין שר במדינת ישראל יותר ראוי ויותר מקצועי ויותר אכפתי מהשר הזה של המשרד לביטחון הפנים.

מירי רגב: תודה רבה לך ויישר כוח על הסיוע שלכם.

<יחיאל אקשטיין: אני נוסע מחר לאודסה לאוקראינה.

<יחיאל אקשטיין: צריכים לקחת את זה בחשבון, שמה זה באמת "אלמלא מוראה של מלכות איש את רעהו חיים בלעו".

<יחיאל אקשטיין: יש לנו מדינה שעובדת, יש לנו משטרה.

מירי רגב: תודה רבה לך.

מירי רגב: חברת הכנסת רינה פרנקל, בבקשה.

מירי רגב: לאחר מכן חבר הכנסת עמאר.

מירי רגב: בבקשה, קצר.

יעקב אשר: כמה ההשתתפות שלכם בפרויקט?

מירי רגב: יעקב, סליחה.

מירי רגב: לא לא.

מירי רגב: אי-אפשר להיכנס, לצאת ולשאול כל הזמן שאלות.

מירי רגב: בבקשה.

רינה פרנקל: זה שאנחנו מקיימים היום דיון בנושא הכול כך חשוב הזה בכנסת, וגם אתמול כל מה שהיה פה בכנסת עם כל האירועים שהיו, אני חושבת שזאת כבר איזושהי דרך במלחמה נגד האלימות.

רינה פרנקל: ופה אני רוצה באמת להודות לשר לביטחון הפנים על ההתערבות האישית שלו בכל מיני תופעות קשות שאנחנו רואים ביום-יום, ואין דבר שהוא לא מתערב באופן אישי בתופעות כאלה ואחרות.

רינה פרנקל: ואנחנו יודעים שאלימות קיימת בכל תחומי חיינו, אם זה בחינוך, אם זה בבתי-חולים, אם זה בכל מיני דברים, אם זה פגיעה בראשי ערים.

רינה פרנקל: וכאן אני חושבת שצריך קודם כול להעלות את המודעות, להתחיל מהחינוך כמו שדיברו פה, אבל השאלה שלי, האם יש תוכנית בין-משרדית לעבודה משותפת?

רינה פרנקל: באיזה פרק זמן אתם מתכוננים ליישם אותה?

רינה פרנקל: זה דבר ראשון.

רינה פרנקל: דבר שני, אני חושבת שהעונש צריך להיות הרבה יותר חמור, כמו בפעולות הטרור, לא פחות מזה.

רינה פרנקל: ואז אנשים יידעו שהעונש כל כך חמור, שבאמת אני חושבת שזה ישפיע על הפחתת האלימות.

רינה פרנקל: זה דבר שני.

רינה פרנקל: ואם חושבים על תשדירי טלוויזיה, שגם יעזרו לציבור הרחב להבין שפה יש מלחמה נגד אלימות.

מירי רגב: תודה רבה לך.

מירי רגב: חבר הכנסת עמאר, לאחר מכן חברת הכנסת אורית סטרוק.

חמד עמאר: גברתי היושבת-ראש, כבוד השר, לא רציתי לפתוח את הדברים שלי בדברים האלה, אבל אני רוצה להגיד לכם שלמדינת ישראל יש מזל עכשיו ששר מקצועי נמצא במשרד.

חמד עמאר: אני יושב בוועדת הפנים זה הקדנציה השנייה, ואני יודע מה הוא עושה ואיזה חוקים הוא מקדם ואת העבודה שלו בשטח.

חמד עמאר: ולאיפה שהשר הזה הכניס שוטרים, אף אחד לא העז להכניס.

חמד עמאר: כל האורגנים האלה בנצרת, בכרמיאל, אום-אלפחם, מקומות שאף אחד לא העז להיכנס לשם.

חמד עמאר: כולם אמרו: זה לא נמצא, זה מחוץ לתחום.

חמד עמאר: בא שר ונכנס לשם, ועשה את העבודה הנכונה שם.

חמד עמאר: וכל התוכניות שהוא מוביל: "עיר ללא אלימות", שיטור עירוני, הרשות למלחמה בסמים שעברה למשרד שלו ואנחנו רואים את התוצאות, כל הדברים האלה נמדדים.

חמד עמאר: לא הייתי צריך לדבר על השר עכשיו, אבל שמעתי את חבר הכנסת פייגלין, ולקרוא לשר להתפטר ולהשוות את השר לדברים שקרו אתמול במשפט, אלה דברים חמורים ביותר.

משה זלמן פייגלין: זה לא מה שעשיתי.

חמד עמאר: זה לא מתאים וזה לא נכון.

חמד עמאר: אין מקום לקרוא לשר להתפטר.

משה זלמן פייגלין: לא יכול להיות.

משה זלמן פייגלין: קראתי לו להתפטר בלי שום קשר לשום דבר אחר, בגלל אירועי הר-הבית בפסח.

משה זלמן פייגלין: לא השוויתי אותו, אמרתי שכשאדם נכשל כישלון אסטרטגי, כפי שהיה בפסח, הוא צריך להתפטר.

משה זלמן פייגלין: זה הכול.

רינה פרנקל: בעיניך הוא נכשל - - -

חמד עמאר: אני רואה את השר בעשייה.

משה זלמן פייגלין: אכן בעיני הכישלון בפסח היה כישלון אסטרטגי, מסכן את ביטחון המדינה ומהלך טרור על כלל התושבים.

חמד עמאר: פייגלין, לא הפרעתי לך, תשתדל לא להפריע.

משה זלמן פייגלין: אל תגיד דברים שלא אמרתי.

חמד עמאר: תשתדל לא להפריע לאף אחד, ואף פעם אני לא הפרעתי לך.

חמד עמאר: לכן אני חושב שכל הדברים האלה, צריך למשוך אותם, ולא להשאיר דברים כאלה על השולחן ולא להעלות אותם בכלל.

חמד עמאר: אם אני היום יושב כאן ומבקש מהשר: תכניס את "עיר ללא אלימות" לכל היישובים הדרוזים, כי אני יודע מה עושה "עיר ללא אלימות" ואני יודע את היתרונות של "עיר ללא אלימות", ואני יודע איך "עיר ללא אלימות" מורידה את האלימות בתוך היישובים ואיך היא עוזרת.

חמד עמאר: ואם אני מדבר על נשק לא חוקי שהעלו כאן, אף אחד לא העז להיכנס לדיר-אלאסד ולעשות חיפושים בדיר-אלאסד, במג'ד-אלכרום ולהוציא המון נשק משם.

חמד עמאר: השר עשה את זה, נתן הוראה, נכנסו לשם.

חמד עמאר: יותר מזה, הוא ביקר ביישוב ראמה, הוא הגיע לאנשים לתוך הבית שלהם, משפחות פשע, נכנס להם לתוך הבית, השר בעצמו, לא שלח אף אחד אחר.

חמד עמאר: אני לא צריך לבוא לכאן ולהגן על השר אתה עושה.

חמד עמאר: כולכם יודעים את העבודה ואת העשייה של השר.

חמד עמאר: לכן אני אומר לך, אדוני השר: תודה על כל מה שאתה עושה.

חמד עמאר: אתה עושה עבודה נהדרת, תמשיך ככה, אני בטוח שאנחנו נראה את הגרף הזה יורד.

חמד עמאר: תודה רבה.

מירי רגב: תודה רבה לך, עמאר.

מירי רגב: חברת הכנסת אורית ולאחר מכן חברת הכנסת תמר זנדברג.

מירי רגב: זהו, וסיימנו עם הדוברים, ואז תשובת השר.

אורית סטרוק: אדוני השר, הדיון הזה עוסק באלימות, ואני רוצה להעיר שלוש הערות שקשורות לטיפול באלימות.

אורית סטרוק: קודם כול, טיפול באלימות לא יכול לכלול כניעה לאלימות.

אורית סטרוק: אני יודעת שהוקמה ועדת משנה לעניין הר-הבית, היא תבדוק והכול טוב ויפה, אבל הדבר הזה צריך להיות מטופל לפני כל ועדת משנה ובלי קשר לוועדת משנה.

אורית סטרוק: לא יכול להיות שהערבים בהר-הבית יודעים שאם הם זורקים אבנים, ההר נסגר רק ליהודים ולהם הוא לא נסגר.

אורית סטרוק: אם ההר היה נסגר אוטומטית לכולם, מבטיחה לך, לא הייתה נזרקת אבן.

אורית סטרוק: לסגור את ההר כשזורקים אבנים רק ליהודים, זו כניעה לאלימות, זה כל דאלים גבר.

אורית סטרוק: לא יכול שאתה תגיד שזה שיקול דעת של המפקדים בשטח, זה בדיוק שיקול הדעת שלך.

אורית סטרוק: אני מאמינה לכל מילה שאמר פה חבר הכנסת חמד עמאר, אז בבקשה, את ההחלטות האלה שידעת לקבל במקומות שהוא דיבר עליהם, אתה באופן מיניסטריאלי צריך לקבל בהר-הבית.

אורית סטרוק: ואם יש שם מפקדים שחושבים שמותר להיכנע לאלימות, אתה צריך להגיד להם: זה לא בתחום ההחלטה שלכם, הדבר הזה.

אורית סטרוק: משטרת ישראל לא נכנעת לאלימות, נקודה, שלושה סימני קריאה.

אורית סטרוק: זה דבר ראשון.

אורית סטרוק: דבר שני, טיפול באלימות צריך להיעשות לפי נתוני אמת ולפי חומרת העבירות ולא לפי פוקוס תקשורתי או פופוליזם.

אורית סטרוק: אני לא ראיתי, אדוני השר, שהוציאו צווים מינהליים נגד מי שמטילים עלינו את אימת ה"פרוטקשן".

אורית סטרוק: לא ראיתי, למרות שגם שם יש בדיוק את אותה בעיה שיש לכם עם "תג מחיר", הבעיה של מודיעין, של אנשים שלא יכולים למסור עדות במשפט כי הם מפחדים לעורם.

אורית סטרוק: יש לכם בדיוק את הבעיה הזו, ולא נקטתם באמצעים של מעצרים מינהליים, אפילו לא הקמתם ימ"ר מיוחד לטיפול ב"פרוטקשן".

אורית סטרוק: לא ראיתי שעושים את עם הפשע המאורגן שמפוצץ לנו מכוניות בלב הערים.

אורית סטרוק: לא הטלתם צו מינהלי אחד ולא הקמתם ימ"ר אחד מיוחד לדברים האלה.

אורית סטרוק: אז טיפול באלימות צריך להיעשות לא לפי השאלה, אם מי שמחזיק את המיקרופון ברדיו מחליט שהוא מייחד יומיים ושלושה ושבועיים לדיון ב"תג מחיר".

אורית סטרוק: אני רוצה שתטפלו ב"תג מחיר", ואתה יודע שאני רוצה את זה, אבל בבקשה אם הקמת ימ"ר לפשיעה לאומנית, שיטפל בכל הפשיעה הלאומנית, גם בזו שדיבר עליה סגן ראש העיר ממעלה-אדומים.

אורית סטרוק: גם זו פשיעה לאומנית, זה לא קשור לצבא, נחמן שי, אני רואה שהוא כבר הלך.

אורית סטרוק: הצבא צריך לעשות ביטחון, אבל אתם צריכים לחקור ולמצוא את העבריינים, ואתם לא עושים את זה.

מירי רגב: סיימת את השלוש דקות, אבל אני נותנת לך לסיים את דברייך.

אורית סטרוק: אני מודה לך מאוד.

אורית סטרוק: העברת לי רשימה שלמה של תיקי חקירה שמשטרת יהודה ושומרון בדקה בתיקים של פשיעה לאומנית נגד יהודים.

אורית סטרוק: לא היה בהם תיק אחד – אחד – שימ"ר ש"י התעסק בו, אלא רק המשטרה הרגילה הכחולה, ולכן הם נראים כמו שהם נראים.

אורית סטרוק: דבר שלישי ואחרון, והוא מיועד גם אלייך, גברתי היושבת-ראש, ברשותך, טיפול באלימות צריך לכלול גם טיפול באלימות המשטרתית.

אורית סטרוק: ואלימות משטרתית מתחילה בשאלה אם שוטר הולך עם תג או בלי תג.

אורית סטרוק: אתה יודע למה?

אורית סטרוק: כי כששוטר הולך בלי תג, הוא לא במקרה הולך בלי תג, הוא הולך בלי התג והוא מוריד את התג, כי הוא רוצה להיות בלתי מזוהה.

אורית סטרוק: זה כמו שודד ששם כובע גרב שלא יזהו אותו.

אורית סטרוק: ואתה הבטחת לנו, כשחוק התגים בקדנציה הקודמת הגיע לפני קריאה שנייה ושלישית, אתם הגעתם לפה, אתה והמפכ"ל, ועצרתם את החוק, והבטחתם שאתם תדאגו שלא תהיה תופעה של שוטרים ללא תגים, כי אמרת: זה מעניין גם אותי.

אורית סטרוק: והוועדה הזו, גברתי היושבת-ראש, ישבה בראשותך וקיבלה החלטה להחיל דין רציפות, וההחלטה הזאת תקועה בוועדת שרים כי השר תוקע אותה.

אורית סטרוק: אז עכשיו, אדוני השר, אני רוצה לא להאמין למי ששולחים לי פה הודעות אס.

אורית סטרוק: אם.

אורית סטרוק: אס.

אורית סטרוק: ששוטרים הגיעו עכשיו למעלה-רחב

אורית סטרוק: עם ללא תגים.

אורית סטרוק: אני רוצה לא להאמין להם.

אורית סטרוק: ואם זה לא קרה, אז אני אומרת: בוא נחכה, תטפלו לבד בתופעה של שוטרים ללא תגים.

אורית סטרוק: אבל אני מבקשת שאתה - -

מירי רגב: אורית, תודה.

אורית סטרוק: - - אם אנחנו נקבל תלונות אמת של שוטרים ללא תגים, אתה תאפשר להעביר את החוק הזה.

מירי רגב: אורית, תודה רבה.

מירי רגב: חברת הכנסת תמר זנדברג, בבקשה, שלוש דקות.

תמר זנדברג: תודה, גברתי היושבת-ראש.

תמר זנדברג: אני רוצה דקה להתייחס לשני נושאים שעלו ושתי דקות לנושא שרציתי להעלות.

תמר זנדברג: קודם כול, בתגובה לשני הנושאים שעלו כאן, הר-הבית וה"תג מחיר", אני חושבת שעלה כאן בדיון ואני חייבת לאזן את זה איזושהי דה-פוליטיזציה של שני הנושאים אלה.

תמר זנדברג: גם התעלמות מהעובדה שהסדר והמצב, המציאות בהר-הבית היא לא שאלה משטרתית היערכותית בלבד, אלא היא שאלה פוליטית מהמדרגה הראשונה.

תמר זנדברג: זה נושא שנמצא במוקד סכסוך פוליטי, מדיני, ויודעים זאת חברי הכנסת שהתייחסו לכך, פשוט יותר נוח להם להתעלם מזה.

תמר זנדברג: ומטרתם היא להבעיר את המקום, ומהמקום הזה צריך להתייחס לדברים.

תמר זנדברג: ואותו דבר לגבי "תג מחיר".

תמר זנדברג: כן, "תג מחיר" מה שנקרא, השם המכובס לפשע שנאה, לפשע לאומני, לפשע על רקע אתני, לאומי, ככזה צריך להתייחס אליו.

תמר זנדברג: אגב, זו תופעה שמוכרת בכל העולם כלפי בני מיעוטים, ובמקרה הזה מיעוט לאומי אתני, אגב מופלה לרעה ומוחלש בדברים אחרים בחברה הישראלית, שגם זה שוב נוח לסבול את ההסתה הזאת נגדו, ואז לעשות איזושהי דה-פוליטיזציה ולהלבין את הפשע הזה ולהתעלם מההקשר ומהמשמעות הפוליטית שלו.

תמר זנדברג: אז זה דברים שצריכים שייאמרו.

תמר זנדברג: נושא אחד שרציתי להעלות לגבי השר, אנחנו דנים באלימות וראינו, כמובן אני מצטרפת לדברים שנאמרו לגבי החינוך וההסברה, וראינו גם כאן את הקמפיין ואת כל השבוע שארגנתם, והדברים חשובים.

תמר זנדברג: אני רוצה כן לשים את הדגש על הנושא של האלימות המשטרתית.

תמר זנדברג: אני חושבת שמדובר בנושא שהמשטרה והמשרד לא שמים עליו מספיק פוקוס כנושא להתייחסות בפני עצמו.

תמר זנדברג: אני סבורה שדרושה תוכנית לאומית מטעם המשרד להתמודדות עם תופעת האלימות המשטרתית, שלפעמים, ואני חייבת להגיד את הדברים ביושר, אני לא יודעת אם מדובר בהעלמת עין ונתינה לדברים להתנהל בפני עצמם, או לפעמים במדיניות לדכא תופעות מסוימות, במיוחד הפגנות מסוימות, במיוחד הפגנות וביטויים של חופש הביטוי על מנת להרתיע, ואולי יותר מדי לפעמים.

תמר זנדברג: אני רוצה לציין רק כמה אירועים מהזמן האחרון, אחד התרחש בשבועות האחרונים, כולל היום באוניברסיטה העברית.

תמר זנדברג: מה שקרה באוניברסיטה עצמה עם כוחות הביטחון של האוניברסיטה והדיקאן והנשיא זה עניין למערכת החינוך, אבל היו אירועי הפגנות ואפילו חילופי דברים פחות או יותר בשליטה, פחות או יותר שקטים.

תמר זנדברג: ברגע שנכנסו משטרה וכוחות הביטחון לתוך הקמפוס התחילה האלימות.

תמר זנדברג: אותו דבר קרה כאן בירושלים באירוע שנקרא "ליל הבאנגים" לפני מספר שבועות, אירוע הפגנה למען לגליזציה של קנאביס.

תמר זנדברג: אפשר לאהוב, אפשר לא לאהוב, כל אחד לפי עמדתו הפוליטית.

תמר זנדברג: האלימות המשטרתית שננקטה שם הייתה חסרת תקדים וחסרת פרופורציות, ויוצאת דופן גם בהשוואה לאירועים אחרים, וגם באירועים אחרים שדווחו ובין היתר נידוני כאן בוועדה בעבר והיו חמורים.

מירי רגב: תודה רבה.

מירי רגב: פשוט השר יענה, הוא צריך לעלות למליאה.

תמר זנדברג: מאה אחוז.

תמר זנדברג: בבקשה.

מירי רגב: תודה רבה.

<אמיר בן טובים: יש דקה למשטרת ישראל, גברתי היושבת-הראש?

מירי רגב: לא, ממש לא.

משה זלמן פייגלין: עם התייחסות לנושא ה"טייזר", אם אפשר.

מירי רגב: סליחה, גמרנו, עכשיו השר מדבר.

<השר לביטחון הפנים יצחק אהרונוביץ: באמת אני מצטער, כי אני ב-11:00 פותח את המליאה ואני חייב לענות על שאילתות דחופות.

<השר לביטחון הפנים יצחק אהרונוביץ: הייתי יושב אתכם עוד שעה.

מירי רגב: אתה תזומן, מן הסתם.

מירי רגב: אתה תמיד מגיע לוועדה הזאת.

מירי רגב: יש שני שרים שמגיעים תמיד לוועדה.

דב חנין: לא רק זה, לשר יש רקורד של דיוק בהגעה למליאה.

דב חנין: זה רקורד יפה.

מירי רגב: נכון.

מירי רגב: יפה.

<השר לביטחון הפנים יצחק אהרונוביץ: באמת יש הרבה נושאים על סדר-היום, ואני תמיד אשמח להגיע ולשוחח.

<השר לביטחון הפנים יצחק אהרונוביץ: לא עם כולם אני מסכים כמובן, אבל זה לא הנושא.

<השר לביטחון הפנים יצחק אהרונוביץ: אנסה באמת בכמה נקודות להתייחס.

<השר לביטחון הפנים יצחק אהרונוביץ: הנושא של האלימות הלא מדווחת שנדמה לי אזולאי העלה את זה, צריך באמת להכין תוכנית פה, איך אנחנו משפרים שרמת הדיווח תעלה, וכמובן לצמצם את רמת האלימות.

<השר לביטחון הפנים יצחק אהרונוביץ: זה ש-66% לא מדווחים, אנחנו מדברים על שנת 2010, אבל יש מגמה, צריך להמשיך לטפל במגמה הזאת, זה אחד הדברים שאני לוקח וצריך להכין על זה תוכנית עבודה ומיד לעשות.

<השר לביטחון הפנים יצחק אהרונוביץ: כמו גם, ודובר על זה בהתחלה, זה לקחת את משרדי הממשלה, התוכנית צריכה להיות משולבת, היא לא יכולה להיות רק שלי.

<השר לביטחון הפנים יצחק אהרונוביץ: כלומר להביא את המנכ"לים, ובשביל זה ביקשתי מהמנכ"ל לרכז את כל עבודת המטה, ולרכז עבודה משולבת גם עם בריאות וגם עם הרווחה, עם כולם, כדי באמת לראות שהנתונים האלה או מקרי האלימות אכן ירדו.

<השר לביטחון הפנים יצחק אהרונוביץ: הנושא של לירן – את הרצח אני מכיר לצערי ואני באמת משתתף בצערכם.

<השר לביטחון הפנים יצחק אהרונוביץ: ליוויתי אותם, יש פענוח של הרצח.

<השר לביטחון הפנים יצחק אהרונוביץ: הנושא של עמק-חפר – הייתי כמה פעמים במועצה, ישבתי במועצה רק לנושא הביטחון האישי.

<השר לביטחון הפנים יצחק אהרונוביץ: הקמנו תחנת שדות, הרחבתי שמה, כרגע אני מרחיב שם את כל הפריסה של משמר הגבול לקבל את האחריות.

<השר לביטחון הפנים יצחק אהרונוביץ: אבל עמק-חפר כמשל, כי דיברו גם על הנגב ודיברו גם בצפון, יש בעיות לא פשוטות.

<השר לביטחון הפנים יצחק אהרונוביץ: אני מכיר בהן, אני יודע, יש אזורים שלא נכנסים מספיק, גם בדרום וגם בצפון.

<השר לביטחון הפנים יצחק אהרונוביץ: עמק-חפר, אני מכיר את המקום הזה, אני חי במקום הזה, ואני אומר לכם שיש עוד הרבה מה לעשות.

<השר לביטחון הפנים יצחק אהרונוביץ: אני מתוכנן גם להגיע לביקור נוסף, אמשיך ללוות את הביטחון האישי שדיברת עליו.

<השר לביטחון הפנים יצחק אהרונוביץ: לנושא של שוטרים ללא תגים – זה בניגוד להנחיה, גם של המפכ"ל וגם שלי.

<השר לביטחון הפנים יצחק אהרונוביץ: הנושא ייבדק, שמעתי היום, שמעתי שיש עדיין שוטרים, זה בניגוד להנחיה.

<השר לביטחון הפנים יצחק אהרונוביץ: אני לא מעכב שום דבר.

<השר לביטחון הפנים יצחק אהרונוביץ: מי שמספר סיפורים שאני מעכב משהו בוועדה – לא נכון.

אורית סטרוק: אתה מוכן שחוק התגים יעבור לדין רציפות?

<השר לביטחון הפנים יצחק אהרונוביץ: אני לא מעכב שום דבר, אני לא כרגע בוועדה.

אורית סטרוק: ועדת שרים לחקיקה.

<השר לביטחון הפנים יצחק אהרונוביץ: אני חושב שכל שוטר צריך לשים את התג, נקודה.

<השר לביטחון הפנים יצחק אהרונוביץ: זה הכול.

<קריאה: אז תוריד הנחיה.

<השר לביטחון הפנים יצחק אהרונוביץ: עכשיו, יש מפכ"ל שינהיג את הדברים האלה ויפקח על הדברים.

<השר לביטחון הפנים יצחק אהרונוביץ: ואם יש תלונות, ואני אומר: כל תלונה של אלימות נגד שוטרים צריכה להיבחן במחלקת המשמעת של המשטרה, צריכה להיבחן במח"ש.

<השר לביטחון הפנים יצחק אהרונוביץ: והדברים האלה ברורים וחדים, וצריך להפנות את הבקשות, ומח"ש ייתן את הדין או שיסבירו.

<השר לביטחון הפנים יצחק אהרונוביץ: מח"ש הם הגוף למעשה החוקר של משטרת ישראל.

<השר לביטחון הפנים יצחק אהרונוביץ: זה לא אצלי, זה במשרד המשפטים.

אורית סטרוק: - - -

מירי רגב: לא, סיימנו עם זה.

מירי רגב: ענה בצורה ברורה.

מירי רגב: לא מספיק לך יותר ברור מזה?

מירי רגב: ענה בצורה ברורה.

מירי רגב: זהו.

מירי רגב: בבקשה.

<השר לביטחון הפנים יצחק אהרונוביץ: רבותי, הנושא של זריקות אבנים בעיסאוויה, אני מכיר, הייתי שם.

<השר לביטחון הפנים יצחק אהרונוביץ: פעמיים הייתי שם על הצוקים, על האוניברסיטה, על תחנת הדלק.

<השר לביטחון הפנים יצחק אהרונוביץ: אני מכיר את המקום, יודע, ישבתי עם ראש העיר, עם ממלא מקום ראש העיר, אתה יודע את זה.

<השר לביטחון הפנים יצחק אהרונוביץ: צריך לעשות שם פעולות נוספות, אני מקבל את התלונות, אמשיך לעקוב אחרי הדברים האלה, זה אני יכול להבטיח לכם.

<השר לביטחון הפנים יצחק אהרונוביץ: הנושא של סחיטת דמי חסות – תופעה חמורה מאוד, חמורה מאוד, שקיימת לא שנה ראשונה, היא מספר שנים.

<השר לביטחון הפנים יצחק אהרונוביץ: שמתי אותה שנה שעברה כבר בסדר עדיפות גבוה אצלי כיעד השר.

<השר לביטחון הפנים יצחק אהרונוביץ: אמשיך לפקח על הדברים האלה.

<השר לביטחון הפנים יצחק אהרונוביץ: לכן גם הקמתי את הרשות להגנת עדים על הדברים האלה.

<השר לביטחון הפנים יצחק אהרונוביץ: הדברים האלה יקבלו תוקף וטיפול הרבה יותר טוב.

<השר לביטחון הפנים יצחק אהרונוביץ: יש כבר, אנחנו מרגישים כבר, יותר אנשים הולכים ומתחילים באמת להעביר את המידע ומקבלים את ההגנה מאתנו.

<השר לביטחון הפנים יצחק אהרונוביץ: אבל הנושא הוא נושא חשוב שצריך להמשיך ולעקוב אחריו.

<השר לביטחון הפנים יצחק אהרונוביץ: אני חושב שיש הרבה דברים, ביקשתי ממנהלת הוועדה לרכז לי את כל הנתונים שעלו היום.

<השר לביטחון הפנים יצחק אהרונוביץ: אעבור עליהם באופן אישי, תעבירי לי את הפרוטוקולים, ואעבור אחד אחד ונראה מה אפשר עוד לתקן.

מירי רגב: אני רוצה רגע, לפני שאתה הולך, להגיד משהו.

מירי רגב: קודם כול, אני מעריכה מאוד את ידידי פייגלין ואני מתנגדת באופן נחרץ לאמירתו שאתה צריך להתפטר מתפקידך.

מירי רגב: אני עובדת אתך כיושבת-ראש ועדת הפנים והגנת הסביבה, אני מקבלת ממך תשובות נחרצות לכל דבר.

מירי רגב: זה נכון שלא תמיד אני מסכימה עם המדיניות שלך.

מירי רגב: בסוגיית הר-הבית אני מסכימה עם פייגלין, ואני חושבת שנכון היה לקבוע מדיניות מאוד ברורה, שכשיש אלימות של מוסלמים ההר נסגר לכולם, לא רק ליהודים.

מירי רגב: בעניין הזה הזו סוגיה שצריך ללבן אותה, ונשב עליה כמו שאמרת בצורה מסודרת, אחרי שוועדת המשנה שמיניתי תביא את הממצאים שלה כבר בעזרת השם בעוד שבועיים בעניין הזה.

מירי רגב: אבל אני אומרת חד וחלק, וחוזרת ואומרת את זה, אנחנו בדיון משודר: השר הנוכחי שיושב כאן לצדי הוא זמין, הוא קשוב, אין נושא שאנחנו מעלים לפתחך ואתה לא בא ואומר את הדברים ביושר.

מירי רגב: מה גם ששמענו את זה פה בדיון היום.

מירי רגב: אני לא חושבת שיש שר שבא ואומר: מדד האלימות אומר שיש עליה, שזה יכול להצביע על חוסר אמון במשטרה.

מירי רגב: הוא יכול היה להסתיר את הנתונים האלה, ואפשר לעשות את זה.

מירי רגב: רק אתמול בדיון על מלאי הדירות ראינו מה קרה עם הסתרה במשך שנים של תמונת מציאות של מלאי דירות.

מירי רגב: נמצא פה שר שאומר באופן פשוט וברור: יש בעיה וצריך לטפל בה, ואני לא מטאטא את זה מתחת לשולחן.

מירי רגב: וזה בעיני אומץ שהוא לא ברור מאליו.

מירי רגב: נכון, צריך לעשות עוד דברים.

מירי רגב: נכון, אנחנו רוצים שיקבל החלטות בנושאים מסוימים בצורה אחרת.

מירי רגב: אבל זה לא אומר שאתה צריך להתפטר מתפקידך, חד וחלק.

מירי רגב: אני מודה לך, קודם כול, על כל הסיוע לוועדה.

מירי רגב: הדוח שהצגתם היום הוא דוח שמרמז שיש לטפל בזה – לא מרמז אלא אומר בצורה ברורה וחדה, שיש לטפל בנושא של האלימות ברמה המערכתית, גם ברמת משרד המשפטים, גם ברמת היועמ"ש, גם ברמת המשטרה.

מירי רגב: אנחנו ניתן את כל הגיבוי והגב שאתם צריכים כדי לעזור לכם לטפל בעניין.

מירי רגב: תקציב 2015 למשרד ולארגונים הכפופים אליך, כפי שעשינו עם משרד הפנים אתמול, נעשה גם דיון ייעודי בנושא התקציב כדי לראות כיצד אנחנו יכולים באמצעות התקציב הזה לממש את המשימות שמוטלות על המשרד לביטחון הפנים.

מירי רגב: אקיים גם דיון בסוגיית הר-הזיתים והדרך להגעה להר-הזיתים.

מירי רגב: הנושא הזה ידוע לך, דיברנו עליו מספר פעמים, גם עם מנכ"ל משרד ראש הממשלה, גם עם מזכיר ראש הממשלה.

מירי רגב: לא יכול להיות שאדם לא יכול לעלות כדי ללכת ולשים פרחים על קבר של הוריו.

מירי רגב: זה דבר שלא יעלה על הדעת.

מירי רגב: וזה לא משנה אם זה בגין זכרונו לברכה או אדם פשוט מן השורה.

מירי רגב: כל אדם יוכל לעלות לבית הכנסת כשהוא רוצה לעלות.

מירי רגב: ואת שאר הסיכום אוציא בכתב.

מירי רגב: אני מודה לך מאוד על הכול.

מירי רגב: הוועדה, תראה בה כבית לכל הסוגיות שקשורות במשרד לביטחון הפנים.

מירי רגב: תודה רבה לך.